Všetci vedia, že to nebol podvod, pretože poslankyňa Rosová, za ktorú hlasovala jej ukazovala z rečníckeho, z rečníckeho pultu a ona nepochopila a v tom virvare, virvare stisla ten gombík, ale prejav tej vysokej politickej kultúry je, že na základe toho, že všetci vedia, že to podvod nebol, že to nebol trestný čin, že je to jednoducho bol omyl, bol to, bol to chvíľkový skrat. Napriek tomu vyvodila z toho politickú zodpovednosť a vzdala sa poslaneckého mandátu.

SME uvádza chronológiu udalostí v súvislosti s Radičovej hlasovaním za Tatianu Rosovú nasledovne: 21.4. Iveta Radičová hlasovala v nedôležitej novele školského zákona za Tatianu Rosovú, ktorá sedí vedľa nej. Rosová bola v tom čase pri rečníckom pulte. Večer po hlasovaní oznámila, že ak ju mandátový a imunitný výbor vyzve, aby sa vzdala mandátu, urobí to. 22.4. Radičová hovorí, že vzdanie sa mandátu nezodpovedá ľudskej chybe, ktorú urobila. Dúfa, že výbor ju na to nevyzve. 22.4. Radičová sa sama vzdáva poslaneckého mandátu.

SME


Keď si zoberiete povedzme len náš program občiansku víziu, tam tieto veci (znižovanie daňového zaťaženia pozn.) sú tam minimálne posledných 4-5 rokov. To znamená, že aj keď sme opravovali občiansku víziu alebo teda znovu sme vytvárali program, toto tam nájdete.

Dokument, ktorý predseda strany Most-Híd v diskusii spomínal, predstavila jeho strana ešte v roku 2013 s názvom Vízia 2016. Materiál síce v tom čase ešte neobsahoval cieľ znížiť daňovo-odvodové zaťaženie, dokument časom strana doplnila aj o tento zámer a dostal nový názov Občianska vízia. Napriek tomu, že tento cieľ dokument zahŕňa kratšie ako spomínaných " minimálne posledných 4-5 rokov ", výrok hodnotíme ako pravdivý s výkričníkom.

Materiál webe .pdf .pdf vyjadrovala


Oficiálne rokovanie na úrovni veľvyslancov skončilo v piatok vo večerných hodinách. V pondelok bude takzvaná písomná procedúra (ohľadom 3. balíčka sankcií, pozn.), kde budú reagovať konkrétne vlády ešte formálne na tretí balíček

EÚ krajiny prijali v piatok 5. septembra ďalší, už v poradí tretí, balík sankcií. Britský diplomat potvrdil, že zoznam sankcií bol sfinalizovaný v piatok. Podľa EUobservera (6. septembra 2014) sa veľvyslanci krajín EÚ dohodli na znení sankcií v piatok 5. septembra 2014. Definitívny podpis balíčka sankcií predstaviteľmi štátov EÚ 28 má prebehnúť v pondelok 8. septembra. Nové sankcie obsahujú ďalší zoznam 24 osôb, ktorý sa v Európe zmrazia účty a zakáže cestovať, sankcie na ruské spoločnosti v energetickom priemysle a vojenskom priemysle a taktiež sankcie pre ruské banky. Podľa Euractiv a Reuters , v prípade zachovania prímeria a odchodu ruských vojsk z územia Ukrajiny je možné pozastaviť sankcie z 3. balíka. Dátum zverejnenia analýzy: 08.09.2014 Naspäť Nahlásiť chybu

prijali
EUobservera
sankcie
Euractiv a Reuters


Ja som vyzval pred mesiacom tuto kolegu, ministra financií, Mikloša, aby prišiel s tým balíkom opatrení, ktorý by vrátil ten deficit financií na pôvodne plánovanú úroveň 3,8%. A veľmi pozitívne hodnotím, že sa tak aj stalo a že pred troma týždňami u pani pre miérky Radičovej takéto stretnutie bolo. Bohužiaľ musím konštatovať, že len dve politické strany, SDKÚ-DS a Sloboda a solidarita mala ambície otvoriť tento balík a diskutovať ho jedno opatrenie po druhom tak, aby ten deficit nebol 4,6, ale podľa možnosti 3,8 alebo, aby sa čo najviac priblížil k 3,8% HDP. Bohužiaľ naši klegovia z Mostu-Híd a z Kresťansko-demokratického hnutia neboli ochotní túto diskusiu ani len započať.

Dňa 15. novembra 2011 strana SaS vyzvala ministra financií Ivana Mikloša, aby predložil návrh opatrení, ktoré by vrátili deficit štátneho rozpočtu na pôvodne plánovanú úroveň 3,8% (zdroj tu a tu ). Podobný výrok sme overovali 20. novembra 2011, keď Richard Sulík taktiež obvinil KDH a Most-Híd zo zablokovania diskusie o ďalších škrtoch v štátnom rozpočte. Ani vtedy sa nám nepodarilo zistiť, či tomu tak naozaj bolo. Jozef Kollár spomínal daný (ne)prediskutovaný balík opatrení už 7. decembra v záverečnom slove k schvaľovaniu Vládneho návrhu zákona o štátnom rozpočte na rok 2012 , kde taktiež spomenul, že dvaja koaliční partneri strany SaS odmietli čo len prediskutovať daný balík opatrení vo výške 573 miliónov eur.

tu

tu


...čo, ak si spomínate, Robert Fico bol tvrdo kritizovaný za to, keď hovoril, že nemá nič proti tomu, ak po splnení všetkých pravidiel získa štátnu dotáciu starosta alebo primátor za vládnu stranu,

R. Fico povedal : „ V prípade udeľovania finančnej pomoci alebo dotácie, ktorá patrí do výlučnej rozhodovacej právomoci samotných členov vlády, nebudeme považovať za neprípustné, ak napríklad v prípade dvoch rovnocenných projektov s rovnakou kvalitou a rovnakým výsledným efektom člen vlády uprednostní starostu či primátora za vládnu koalíciu.“ A „Nevidíme nič zlé na tom, že tam, kde to zákon umožňuje, budeme podporovať našich starostov... “.

povedal


...30 právnikov sa zhodne na tom, že áno, je to možné, a nie hocijakých, je to možné zrušiť, keď 30 právnikov hovorí o tom, že je to problém, ktorý treba vyriešiť, lebo to je hanba Slovenska--

Podpredseda NR SR odkazoval na spoločné vyhlásenie právnikov vydané koncom januára 2017. Podpísaní v ňom poukazuje na to, prečo je dôležité Mečiarove amnestie zrušiť ústavným zákonom. Napriek tomu, že vyhlásenie podpísalo presne 26 právnikov, výrok hodnotíme ako pravdivý. Cieľom vyhlásenia bolo vyvrátiť mylné presvedčenie niektorých politikov, že zrušeniu amnestií ústavným zákonom bránia všeobecné právne princípy. Podľa tohto vyhlásenia "bývalý predseda vlády V. Mečiar svojimi rozhodnutiami o amnestiách negatívne zasiahol do prirodzenej spravodlivosti a slušnosti v práve a zneužil právo." Pričom podpísaní sú " presvedčení, že zrušenie amnestií vydaných bývalým predsedom vlády V. Mečiarom formou ústavného zákona, je v právnom štáte legálnym a legitímnym prostriedkom, ktorého cieľom je po prvé, plnenie si medzinárodných záväzkov Slovenskej republiky, po druhé, poskytnutie účinnej ochrany základným právam obetí amnestovaných skutkov a napokon, v neposlednom rade, aj zvýšenie autority a dôveryhodnosti presadzovania práva a spravodlivosti v Slovenskej republike." Medzi právnikmi, ktorí vyhlásenie podporili boli bývalí ústavní sudcovia, právnici venujúci sa ústavnému právu, ale aj sudcovia Najvyššieho súdu a akademici. Dátum zverejnenia analýzy: 08.03.2017 Naspäť Nahlásiť chybu

vyhlásenie


Všetky tie návrhy zákonov, ktoré v piatok vláda schválila výjdu proti pacientom. Smer ide rušiť siete lekárov.

Vláda SR minulý piatok 28. septembra schválila viacero zákonov, ktoré predložila na vládu ministerka zdravotníctva Z. Zvolenská. Išlo konkrétne o návrhy novelizácie zákonov o zdravotnom poistení, liekoch a zdravotných pomôckach a podmienkach úhrady liekov a zdravotníckych pomôckach a diabetických potravín. Jedným zo schválených návrhov bola aj novela zákona č. 362/2011 Z. z. o liekoch a zdravotníckych pomôckach. Ministerka zdravotníctva navrhuje vypustiť zo zákona vernostný systém. Cieľom je posilniť zdravotnícky charakter verejných lekární. Konkrétne ide o § 23, v ktorom sa vypúšťajú odsek 5 až 14, ktoré podľa súčasne platného zákona o liekoch a zdravotníckych podmienkach definuje vernostný systém. Žiaden vládou 28. septembra 2012 schválených zákonov nemá za cieľ rušiť siete lekárov. Výrok Ivana Uhliarika je preto nepravdivý.

schválila novela navrhuje súčasne schválených


Táto reforma (ESO, pozn.) vlastne mala dva základné piliere, ktoré sme mali dosiahnuť. Po prvé to boli vlastne úspory, čo sa týka jednotlivých rozpočtov štátnych inštitúcií a po druhé, zlepšenie a vytvorenie efektívnejšieho poskytovania služieb štátu voči občanom a podnikateľskej sfére a vybudovaniu klientských pracovísk.

Nová ministerka vnútra Denisa Saková odkazuje na reformu štátnej samosprávy ESO (Efektívna, Spoľahlivá a Otvorená verejná správa). Poukazuje na dva piliere tejto reformy. Ako uvádza stránka ministerstva vnútra, hlavnými cieľmi ESO reformy bolo zníženie a optimalizovanie rozpočtu štátnej správy a taktiež uľahčenie komunikácie občanov a fyzických osôb s úradmi štátnej správy. Súčasťou reformy bolo aj vybudovanie klientskych centier. Tvrdenie ministerky Sakovej sa zhoduje s informáciami na stránke ministerstva vnútra. Tento výrok hodnotíme ako pravdivý. Reforma ESO je najväčšia reforma štátnej správy od roku 1989 a jej cieľom je " zefektívniť fungovanie, zabezpečiť kvalitu, transparentnosť a dostupnosť verejnej správy pre občana ". Program ESO vláda schválila uznesením č. 164/2012 v apríli 2012. Ako výsledok ESO reformy by sa malo dosiahnuť zníženie a optimalizovanie nákladov na fungovanie verejnej správy, zjednodušenie vybavovania vecí fyzických a právnických osôb na úradoch miestnej štátnej správy. Štátna správa sa má priblížiť k občanom tak, že občan kompletne vybaví agendu štátnej správy na jednom úrade v mieste jeho bydliska. V súvislosti s týmto cieľom sa predpokladá vytvorenie jednotných kontaktných miest (KAMO) pre občanov a podnikateľov ( .pdf , s. 2). Kvôli svojej náročnosti a komplexnosti je reforma rozdelená na viacero etáp. Prvá etapa bola dokončená 1. januára 2013, kedy došlo k zrušeniu krajskej úrovne miestnej štátnej správy (MŠS). Počas druhej etapy prebiehajúcej do 1. októbra 2013 boli orgány miestnej štátnej správy integrované do systému 72 okresných úradov v sídlach kopírujúcich územnosprávne členenie SR. Tretia fáza je naplánovaná až do roku 2020 a mala by zahŕňať postupné otváranie klientskych centier, integráciu úradov špecializovanej miestnej štátnej správy pod okresný úrad a reštrukturalizáciu a transformáciu ostatných špecializovaných úradov na regionálnej úrovni ( .pdf , s. 23).

ESO uznesením .pdf 72 .pdf


Dali sme obrovské, 10 miliárd dokopy, práve v súvislosti s covidom na podporu ekonomiky, aby sme nedopadli tak, ako keď bola ekonomická kríza 2009, keď vládol Fico a spol s Pellegrinim. Dvojnásobne narástla nezamestnanosť, nám narástla nezamestnanosť minimálne, lebo sme platili tie kurzarbeity, aby firmy neprepúšťali ľudí, aby sme zachovali tie pracovné miesta. Stálo to dokopy približne 10 miliárd eur.

V rokoch 2006 až 2010, za prvej vlády Roberta Fica, pôsobil Pellegrini ako poslanec NR SR za stranu Smer-SD. Okrem toho bol členom Výboru pre hospodársku politiku NR SR, členom vlády však nebol. Od vypuknutia prejavov krízy do konca funkčného obdobia vtedajšej vlády nezamestnanosť nenarástla o dvojnásobok. Podľa údajov Ústredia práce, sociálnych vecí a rodiny medzi rokmi 2008 a 2009/10 z približne 8 % na 12,5 %, čiže nie dvojnásobne. Počas pandémie koronavírusu narástla z vyše päť na takmer osem percent. K júlu 2021 vynaložila vláda SR na boj s pandémiou koronavírusu od jej začiatku celkovo okolo 7,8 miliardy eur, informovala SITA na základe údajov rezortu financií. Novšie informácie, ktoré by potvrdili alebo vyvrátili Matovičovo tvrdenie o 10 miliardách, nie sú verejne dostupné.

Keďže Matovič nesprávne uviedol, ako sa zvýšila nezamestnanosť počas ekonomickej krízy v rokoch 2008-2009/10 a takisto podhodnotil nárast nezamestnanosti počas covidovej pandémie, hodnotíme výrok ako nepravdivý.

pôsobil údajov narástla informovala


Čo je ale veľmi dôležité, že možno ani tak nie je podstatné, čo si myslí opozícia. Pre nás je to jasný dôkaz, že došlo k naplneniu čohosi, čo úplne potrelo gloriolu alebo zrúcalo tu svätožiaru tejto koalície, ale podstatné je to, že za klientelizmus a za neprípustné konanie to hneď v úvode označil človek, ktorý stojí na čele vlády...

Premiérka Iveta Radičová 17. septembra na brífingu vo Vysokých Tatrách doslova povedala : „Moje stanovisko je jednoznačné, považujem to za konflikt záujmov". Spravila tak potom, čo denník SME prišiel s informáciou, že Firma Hayek Consulting, ktorej spolumajiteľmi boli súčasný štátny tajomníci Ivan Švejna (Most-Híd) a Martin Chren (SaS), podpísala iba niekoľko dní po nástupe novej vlády zmluvu na 8100 eur s Národnou agentúrou pre rozvoj malého a stredného podnikania, ktorá patrí pod ministerstvo hospodárstva.

povedala SME


Počet klientských centier na Slovensku nie je úplne jasný. Na webstránke Ministerstva vnútra SR sme napočítali celkovo 31 klientských centier, pričom v septembri denník SME hovorí o 40 centrách. Tieto centrá majú slúžiť na vybavovanie bežných formalít a záležitostí. Tento výrok hodnotíme ako neoveriteľný. Klientské centrá majú poskytnúť služby na vybavovanie dokladov, služby daňových úradov a pobočiek Sociálnej poisťovne a takisto aj na vybavenie výpisu z katastra, živnostenského listu, vybavenie dôchodku či materskej dovolenky. Občan už nemusí vybavovať tieto záležitosti na úrade trvalého bydliska, ale môže prísť do ktoréhokoľvek klientskeho centra. V každom okrese by malo byť minimálne jedno, uviedlo SME dňa 1. novembra 2013. SME dňa 27. septembra 2015 informovalo, že z plánovaného počtu 76 klientských centier vzniklo 40. Do konca roka by malo vzniknúť ďalších desať klientských centier. Tlačový odbor ministerstva vnútra SR uviedol pre Pravdu , že je nedostatok vhodných priestorov pre zriadenie klientskeho centra v každom okresnom meste. Na webstránke Ministerstva vnútra SR sme napočítali celkovo 31 klientských centier.

Ministerstva vnútra SR
SME
SME
Ministerstva vnútra SR


Už dnes podľa platných právnych predpisov je na Slovensku napríklad 84 obcí, kde je splnená podmienka rómskeho obyvateľstva. Keď to znížime na 15%, bude to podstatne viacej obcí a to spôsobí technické problémy.

Podľa nariadenia vlády č. 221/1999 Z. z., ktoré stanovuje počet obcí v ktorých občania Slovenskej republiky patriaci k národnostnej menšine tvoria najmenej 20% obyvateľstva na základe sčítania obyvateľstva v roku 1991, je obcí s rómskou menšinou 57. Novšie nariadenie sa nám nájsť nepodarilo. Podľa údajov Rómskeho vzdelávacieho centra Prešov po sčítaní ľudu v roku 2001 je obcí, v ktorých občania SR rómskej národnosti tvoria najmenej 20% obyvateľstva, 54.

nariadenia vlády
údajov


Bratislava je niekedy ďaleko od Gemera alebo od Trebišova.

Dátum zverejnenia analýzy: 13.10.2014 Naspäť Nahlásiť chybu


Spolu kandidovali v Banskej Bystrici a Nitre (KDH a SMER-SD, pozn.)

Je pravdou, že vo voľbách do vyšších územných celkov v novembri 2013 bola v BBSK a NSK koalícia SMER-SD a KDH. V BBSK získali spolu 25 poslaneckých mandátov, v NSK získala spolu 32 mandátov.

voľbách


Mesto niekoľko rokov neplatilo svoje záväzky a nehovoriac ešte o tom, že v roku 2010, tzn. vo volebnom roku, keď vedenie opúšťalo mesto, sa navyše kosilo v meste, čistilo, za vyše 4,2 mil. eur.

Firme, ktorá pre mesto Trenčín zabezpečovala služby starostlivosti o mestskú zeleň, údržbu ciest a spracovanie odpadov vznikla voči mestu pohľadávka vo výške 4 064 326,65 eur. Možno tiež konštatovať, že Trenčín v tom čase neplatil svoje záväzky, keďže jeho záväzky po lehote splatnosti sa pohybovali na úrovni státisícov eur.

2009 2008 zabezpečovala dlhovať dohode faktúry


...v týchto voľbách sme (strana SMER-SD, pozn.) dostali zhruba o 20 tisíc hlasov viacej ako v predchádzajúcich voľbách.

Vo voľbách do Európskeho parlamentu v roku 2014 získala strana SMER-SD 135 089 hlasov (24,09 %). V roku 2019 to bolo podľa oficiálnych výsledkov 154 996 hlasov (15,72 %), teda o necelých 20 tisíc viac ako pri predchádzajúcich voľbách, pričom v čase vyslovenia výroku (26. mája 2019) boli navyše k dispozícii len neoficiálne výsledky. Výrok je teda pravdivý, je však potrebné dodať, že v roku 2019 bola vo voľbách do Európskeho parlamentu na Slovensku aj vyššia volebná účasť, percentuálne teda strana SMER-SD zaznamenala pokles.


Mesto má len jedno zariadenie pre seniorov, ktoré má kapacitu len 64.

Mesto Žilina je zriaďovateľom iba jedného zariadenia pre seniorov. Ide o zariadenie " ÚSMEV ", ktoré má kapacitu 64 klientov. Mesto Žilina prevzalo zariadenie Úsmev od Žilinského samosprávneho kraja v auguste 2013. Výrok hodnotíme ako pravdivý.

Na území mesta Žilina sa celkovo nachádza šesť zariadení pre seniorov. Dva z nich sú dodnes v zriaďovateľskej pôsobnosti ŽSK, zvyšné tri sú súkromné zariadenia.

ÚSMEV prevzalo zariadení


Ja mám v programe viete zmenu volebného systému. Hovorím aj o petícii za zmenu volebného systému, ktorej som organizátorom.

Je pravdou, že kandidát na prezidenta Jozef Behýl na svojej stránke uvádza svoj prezidentský program, v ktorom jednotlivo uvádza body programu, kde okrem uvádza zmenu volebného systému spojenú s menším počtom poslancov. Túto zmenu volebného systému nijako bližšie nešpecifikuje. Behýl je však iniciátorom a zároveň predsedom petičného výboru petície za referendum o zmene volebného systému. Cieľom petície je presadiť väčšinový volebný systém . Dátum zverejnenia analýzy: 20.01.2014 Naspäť Nahlásiť chybu

Behýl petície systém


...zvýšili sme financie pre oblasť školstva a vzdelávania, aby sme nesiahali na platy učiteľov, naopak pre časť učiteľov mohli navýšiť tieto príjmy. A hlavne veľkú sumu sme vyčlenili na riešenie povodní.

V skutočnosti sa plánované výdavky na oblasť školstva znížili. Kým v štátnom rozpočte na rok 2010 bolo na školstvo vyčlenených 2 348 231 752 eur, na rok 2011 je to 2 337 280 289 eur.


Keď sa pozriem na pozmeňujúce návrhy, ktorých som podala vyše 600...

Podľa analytického portálu MEP Ranking.eu Monika Beňová ku dňu 12. mája 2019 predložila v Európskom parlamente 617 pozmeňujúcich návrhov (tzv. report amendments, pozn.). Konkrétna parlamentná činnosť Moniky Beňovej sa dá vyhľadať na stránke Európskeho parlamentu. Výrok hodnotíme ako pravdivý.

MEP Ranking.eu
parlamentná činnosť


Prijali sa záruky pre mladých, viaceré opatrenia vyslovene zamerané na túto kategóriu ľudí.

V roku 2014 bola skutočne prijatá stratégia Záruka pre mladých ľudí v Slovenskej republike na základe odporúčania Rady EÚ (.pdf) o zavedení záruky pre mladých a výzvy Európskej komisie (.pdf) . Zároveň došlo aj k prijatiu ďalších opatrení a stratégii venujúcich sa zamestnateľnosti mladých ľudí do 29 rokov, preto hodnotíme výrok ako pravdivý

Záruka pre mladých ľudí v SR predstavuje záväzok členských štátov EÚ zabezpečiť mladým ľuďom do 25 rokov v lehote štyroch mesiacov od ukončenia formálneho vzdelania alebo prípadnej straty zamestnania, ponuku nového zamestnania, stáže, učňovskej prípravy či ďalšieho vzdelávania.

Zavedenie záruky je súčasťou Národného programu reforiem SR 2014 , ktorý schválila vláda SR uznesením č. 195 z 23.4.2014. Slovenská republika previedla zmenu dokumentu posunutím pôvodnej hranice 25 rokov na hranicu 29 rokov veku uchádzačov s podmienkou, že záruka sa bude vzťahovať v skupine 25 až 29 ročných predovšetkým na tých, ktorí sú dlhodobo nezamestnaní (dlhšie ako 12 mesiacov) alebo sú v evidencii uchádzačov o zamestnanie dlhšie ako 6 mesiacov.

Podľa stránky Ministerstva práce, sociálnych vecí a rodiny poskytuje program niekoľko záruk. „Prvým krokom na poskytnutie záruky mladému človeku by mala byť registrácia na úrade práce v rámci služieb zamestnanosti a v prípade tých NEET (not in employment, education or training/nie sú zamestnaní, nepokračujú v procese vzdelávania, ani sa nezúčastňujú na odbornej príprave), ktorí nie sú takto zaregistrovaní, by členské štáty mali určiť zodpovedajúci prvý krok na poskytnutie záruky pre mladých ľudí v rovnakej lehote štyroch mesiacov. Záruka obsahuje harmonogram legislatívnych reforiem a iniciatív v dvoch hlavných oblastiach:

-Včasná intervencia a aktivácia

-Podporné opatrenia pre intergráciu na trhu práce

Okrem iného boli v rámci programu implementované aj poradenské a informačné služby spočívajúce v pomoci výberu či zmeny zamestnania, informácie o profesiách, ktoré sú v súčasnosti požadované na trhu práce či informácie o možnosti prípadného ďalšieho štúdia ( .pdf. s.1). Medzi ďalšie opatrenia v tejto oblasti možno zaradiť nadrezortný dokument Národná stratégia zamestnanosti SR do roku 2020 . V roku 2015 bol nadrezortnou pracovnou skupinou schválený Akčný plán 2015 – 2016 , ktorý si medzi ostatnými úlohami vytyčuje aj úlohy s cieľom zabezpečiť mladým ľuďom absolventskú prax ako štart do zamestnania, podporovať zamestnanosť mladých s cieľom získať udržateľné zamestnanie, ďalej uprednostniť pri poskytnutí štátnej pomoci zamestnávateľské subjekty, ktoré obsadia aspoň 1% celkového počtu zamestnancov v podniku absolventom strednej alebo vysokej školy.

Naďalej dochádza aj k realizovaniu projektov z Európskeho sociálneho fondu za účelom vytvárania pracovných miest pre mladých uchádzačov do 29 rokov. Ministerstvo školstva, vedy výskumu a športu koordinuje projekt Prierezové riešenia pre nezamestnanosť mladých ( .pdf ,s.12), pričom sa jedná napríklad o príspevok na vykonávanie absolventskej praxe.

Záruka pre mladých ľudí
(.pdf)
(.pdf)
Národného programu reforiem SR 2014
stránky
.pdf.
Národná stratégia zamestnanosti SR
do roku 2020
Akčný
plán 2015 – 2016
.pdf


Tak prvý zákon po roku 1918, po vzniku republiky v roku 1920 bol prvý zákon predložený do vtedajšieho parlamentu o odluke cirkvi od štátu. Nikdy nebol prijatý samozrejme.

Tento výrok hodnotíme ako pravdivý, pretože odluka cirkvi od štátu sa nachádzala v § 121 návrhu ústavného zákona. Ústavný zákon schválený 29. februára 1920 však odluku cirkvi od štátu neobsahuje.

pdf


V konečnom dôsledku faktom je, že tu máme x prípadov, najmä z obdobia vlád Roberta Fica, kde sa jednoducho tie eurofondy rozkrádali.

Počas vlád Roberta Fica sa Slovensko umiestňovalo na najvyšších priečkach v počte nahlásených nezrovnalostí v rámci čerpania financií z eurofondov. Viaceré z týchto nezrovnalostí boli vyšetrené a potvrdilo sa pri nich, že išlo o podvody, preto výrok hodnotíme ako pravdivý.

Čerpanie fondov Európskej únie členskými štátmi a možné podvody proti finančným záujmom Európskej únie kontrolujú dva nezávislé orgány - Európsky úrad pre boj proti podvodom ( OLAF ) a Európska prokuratúra ( EPPO ). OLAF každoročne vydáva report , kde zaznamenáva nahlásené podvodné nezrovnalosti v priamych platbách jednotlivých členských štátov. Slovensko sa v tomto rebríčku dlhodobo pohybuje vysoko, a patrí medzi krajiny s najmenej efektívnym využívaním eurofondov.

V programovom období 2014 - 2020, čo je obdobie, ktoré približne kopíruje obdobie vlád Roberta Fica v rokoch 2012 - 2020, predstavovali podvodné nezrovnalosti v čerpaní eurofondov 8% z celej sumy investovanej na Slovensku. Priemer EÚ bol v rovnakom období 0,48%. Slovensko sa tak zaradilo na prvé miesto v počte nahlásených nezrovnalostí, pričom Rumunsko, ktoré bolo na druhom mieste, malo nahlásené nezrovnalosti v 2,24% sumy finančného balíka. Jednotlivým podnetom sa následne venujú zmienené kontrolné orgány a vyhodnocujú ich oprávnenosť; neznamená preto, že počet nahlásených nezrovnalostí zrkadlí skutočný objem podvodov. Na Slovensku viacero nahlásených nezrovnalostí však skutočne malo podvodný charakter.

Napríklad 30. mája 2021 EPPO predložila obžalobu za podvod v oblasti DPH, daňových únikov a Európskeho fondu regionálneho rozvoja spáchaného medzi 2017-2018. Podľa dostupných zdrojov sa malo jednať o nadcenenie strojového zariadenia na získanie finančných prostriedkov EÚ. Špecializovaný trestný súd na Slovensku následne odsúdil dve osoby k výkonu trestu a jednu spoločnosť k zákazu uchádzať sa o financovanie z EÚ. 18. októbra 2023 EPPO podalo obžalobu pre podvody pri projektoch na pestovanie viníc a sadov medzi rokmi 2018-2020.

Podľa OLAF-u bolo v tomto období problémom Slovenska aj nízka schopnosť dotiahnuť vyšetrovanie nahlásených nezrovnalostí ku potvrdeniu alebo odmietnutiu podvodu. V rokoch 2014 - 2018 na Slovensku 75% nahlásení nebolo dostatočne vyšetrených. Podľa EPPO bolo dôvodom aj nedostatočné zaškolenie slovenských policajtov.

Špecifickým problémom spojeným s čerpaním eurofondov bolo na Slovensku v danom období aj schvaľovanie eurofondov pre takzvané schránkové firmy. Týmto firmám boli v minulosti na Slovensku schválené dotácie napríklad na školstvo a vedu . Minister školstva Peter Plavčan, nominant strany SNS, na základe kritiky spojenej s prerozdeľovaním eurofondov na jeho rezorte v roku 2017 odstúpil z funkcie.

V roku 2021 Investigatívne centrum Jána Kuciaka (ICKJ) zverejnilo článok , v ktorom informovalo o podvodoch spojených s pandemickou pomocou pre podnikateľov. Pomoc pochádzala z Núdzového fondu v hodnote 1,3 miliardy eur, ktorý bol podporený peniazmi z Európskeho fondu regionálneho rozvoja. K podvodom došlo prostredníctvom fiktívnych schránkových firiem na Slovensku, a ICJK predpokladá zneužitie 24 miliónov eur. V kauze postupne pribúdajú obvinenia , no prípadu sa zatiaľ nevenujú európske kontrolné orgány.

Okrem uvedených prípadov bola na Slovensku medializovaná kauza Dobytkár , v ktorej sa vyšetrovateľom podarilo odkryť korupčnú skupinu napojenú na dotácie z Európskej únie poskytované poľnohospodárom skrz Pôdohospodársku platobnú agentúru. NAKA v tejto kauze zadokumentovala výšku úplatkov viac než 10 miliónov eur. V tomto prípade boli európske peniaze prideľované protekčne, na základe poskytnutia úplatku.

OLAF
EPPO
report
pohybuje
najmenej efektívnym
predstavovali
zaradilo
podnetom
podvodný
EPPO predložila
nadcenenie strojového zariadenia
získanie
odsúdil
podalo
vyšetrovanie
dotácie
vedu
prerozdeľovaním
článok
došlo
24 miliónov
obvinenia
Dobytkár
dotácie
prideľované


Títo ľudia, naozaj hrdinsky, makajú v baniach a vieme dobre, že v tých regiónoch nejaká alternatíva práce nie je. Pridal sa vlastne tak aj k strane SaS, ktorá už minulý rok atakovala tento sektor

Je pravdou, že hospodárstvo a zamestnanosť v okrese Prievidza je značne závislé od spoločnosti Hornonitrianske bane Prievidza. K 1.máju 2016 pracovalo v spoločnosti 4 149 zamestnancov. Hoci v Trenčianskom kraji pôsobia rôzne významné spoločnosti a teda je možnosť pracovať aj v iných odvetviach priemyslu, Hornonitrianske bane stále patria medzi najväčších zamestnávateľov v regióne. Tomáš mal na mysli vyjadrenia strany SaS , ktorá dotácie pre bane nepodporuje. Poslanci strany SaS podávali v súvislosti s dotáciami na bane na premiéra trestné oznámenie. Sulík obvinil Fica z toho, že časť dotácií pre baníkov chodil do Hornonitrianskych baní pre Fica vyberať poslanec János. Baníci boli teda okrádaní a veľká časť z ich dotácií sa v ich výplate neobjavovala. SaS zároveň poukazuje na to, že ťažba uhlia má negatívny vplyv na životné prostredie. Proti znečisťovaniu ovzdušia sa kupujú drahé filtre, ktoré platia daňoví poplatníci. Považujú to za kontraproduktívne. SaS taktiež zdôrazňovala, že elektráreň Nováky nespĺňa ekologické limity. Dátum zverejnenia analýzy: 13.02.2017 Naspäť Nahlásiť chybu

hospodárstvo
4 149
SaS


Bratislava - 350 tisíc domácich, 650 tisíc zahraničných turistov.

Prieskum, ktorý uskutočnila Ekonomická univerzita v Bratislave v máji 2014 uviedla, že najčastejšie k nám cestujú zahraniční turisti z Česka, Nemecka a Rakúska. Bratislava má približne 350-tisíc domácich a 650-tisíc zahraničných turistov. Výrok hodnotíme ako pravdivý.

pdf pdf


V podstate všetky naše kompetencie určuje zákon 416 z roku 2001, ktorý hovorí o tom, čo všetko v podstate je samosprávny kraj povinný zabezpečiť.

Marian Kotleba uvádza zákon 416/2001 , ktorý ustanovuje prechod pôsobností z ministerstiev, z krajských úradov a z okresných úradov na obce a na vyššie územné celky, ktorými sú podľa osobitného zákona samosprávne kraje (ďalej len SK, pozn.). Tento zákon však nie je jediným zákonom, ktorý hovorí o kompetenciách SK. Ich kompetencie upravuje aj zákon 302/2001

zákon 416/2001
zákon 302/2001


Tak napríklad rezort pána Počiatka. Kupoval takéto lyžičky v cene 1,8 eur, 1,8 eur, pričom cena v normálnom obchode je 50 centov.

Koľko mali oficiálne (podľa faktúry) stáť lyžičky na ministerstve sa nám zistiť nepodarilo.


Ja som bol 3 roky ministrom spravodlivosti (...) skrátili sme súdne konanie na 10 mesiacov.

V čase, keď Štefan Harabin šéfoval Ministerstvu spravodlivosti, sa znížila priemerná dĺžka súdnych konaní z 11,85 mesiaca na 9,8 mesiaca. Jeho tvrdenie preto hodnotíme ako pravdivé. Štefan Harabin bol ministrom spravodlivosti od júla 2006 do júna 2009. Podľa štatistík Ministerstva spravodlivosti bola v roku 2006 priemerná dĺžka občianskoprávnych konaní 15,4 mesiaca; obchodných konaní 18 mesiacov; konaní vo veciach starostlivosti o maloletých 8,1 mesiaca; trestných konaní okresných súdov 5,9 mesiaca. Priemer zo všetkých konaní bol v roku 2006 11,85 mesiaca. V roku 2009, keď Harabin z ministerstva odchádzal, bola priemerná dĺžka občianskoprávnych konaní 13 mesiacov; obchodných konaní 14,7 mesiaca; konaní vo veciach starostlivosti o maloletých 6,3 mesiaca; trestných konaní okresných súdov 5,2 mesiaca. Priemer zo všetkých konaní bol 9,8 mesiaca. Počas ministrovania Štefana Harabina sa teda priemerná dĺžka súdnych konaní znížila na cca 10 mesiacov. V minulosti zvykol Štefan Harabin tvrdiť, že dĺžku konaní skrátil skokovo z 30 na 10 mesiacov. To pravda nie je.

bol bola bola zvykol


(Rezort zdravotníctva vykoná, pozn.) …plnú aplikáciu systému e-Health v roku 2017.

Aplikácia systému e-Health v praxi zatiaľ neprebehla, no minister zdravotníctva Drucker tvrdí, že spustenie prvej etapy systému by malo prebehnúť koncom roka 2017. Vzhľadom k týmto okolnostiam hodnotíme sľub ako čiastočne splnený, keďže jeho splnenie alebo zlyhanie budeme môcť potvrdiť až na konci tohto roka.

Podľa oficiálnej stránky elektronického zdravotníctva je základným poslaním e-Health: prostredníctvom informačných a komunikačných technológií poskytnúť správne informácie v správny čas na správnom mieste vo všetkých etapách a procesoch starostlivosti o zdravie občanov, čo výrazne prispeje k zlepšovaniu zdravotnej starostlivosti a tým aj k zvyšovaniu kvality života občanov. eHealth má zároveň priniesť výrazné finančné úspory, ktoré môžu byť využité v systéme poskytovania zdravotnej starostlivosti ."

Projekt e-Health bol niekoľkokrát odkladaný . Systém elektronického zdravotníctva bol odsúhlasený ešte za prvej vlády Roberta Fica v roku 2008, pričom spustený mal byť v roku 2010. Spustenie systému však bolo odložené na rok 2013 a neskôr na január 2017 - doposiaľ však systém plne spustený nebol.

Riaditeľ národného centra zdravotníckych informácii Peter Blaškovitš sa v tlačovej správe z 26.januára 2017 vyjadril o eHealth nasledovne: Snahou NCZI, aj rezortu zdravotníctva je, aby bol celý systém elektronizácie zdravotníctva v plnej prevádzke, podľa aktuálne platnej legislatívy, od 01.01.2018.

Podobne sa k dátumu spustenia systému vyjadril v správe Denníka N aj minister zdravotníctva Tomáš Drucker: "Do konca roku 2017 budeme mať centrálnu elektronickú dokumentáciu, elektronický systém pre preskripcie a zjednotené kľúčové registre." Podľa Denníka N Drucker považuje e-Health za IT projekt, ktorý stál veľa a je stále nedokončený. Doposiaľ stál projekt e-Health približne 47 miliónov eur.

Podľa Tomáša Szalaya, analytika Stredoeurópskeho inštitútu pre zdravotnú politiku, však projekt zlyhal na všetkých úrovniach. Chybou podľa neho je, že projekt mal príliš veľa nesplniteľných cieľov a od začiatku slúžil skôr ako prostriedok na prečerpanie peňazí z eurofondov, čo neskôr aj kontrolné úrady potvrdili, a nie ako prostriedok uľahčujúci komunikáciu medzi jednotlivými účastníkmi. Ďalším problémom je chýbajúca konzistentnosť manažmentu spôsobená striedaním sa vlád, takže projekt postráda akúsi zastrešujúcu autoritu, ktorá by brala projekt za svoj vlastný.

V prípade úspešného zavedenia by pre pacientov mal byť systém prínosný predovšetkým s cieľom zabezpečenia vyššej kvality liečby a taktiež ušetrenia finančných nákladov v zdravotníctve. Lekári by tak mali prehľad o všetkých prekonaných alebo aktuálnych ochoreniach, užívaných liekoch, laboratórnych výsledkoch, očkovaniach a podobne.

odkladaný správe správe Podľa


Vy ste objednali Benátsku komisiu, Benátka komisia povedala toto, toto, toto, toto zmeniť (v jazykovom zákone, pozn.). To je argument.

V stanovisku (.pdf) k Zákonu o štátnom jazyku Slovenskej republiky prijaté Benátskou komisiou na 84. plenárnom zasadnutí v Benátkach v októbri 2010 je mimo iného uvedené: "Benátska komisia ďalej považuje niektoré ustanovenia zákona o štátnom jazyku za nezlučiteľné s medzinárodnými záväzkami , ku ktorým Slovenská republika pristúpila, a preto by mali byť prehodnotené. Predmetné ustanovenia sa týkajú: povinnosti používať štátny jazyk v úradnom styku v oblastiach, kde menšinové obyvateľstvo nedosahuje 20 percentnú hranicu; povinnosti súkromných osôb používať úradný jazyk pri komunikácii so štátnymi a verejnými orgánmi; povinnosti používať štátny jazyk v súdnom a správnom konaní a v konaní pred orgánmi činnými v trestnom konaní, ak má osoba dostatočnú znalosť štátneho jazyka; a neuznávania zmlúv vyhotovených v jazyku menšiny." Benátska komisia naozaj presne uviedla oblasti, ktoré je podľa nej potrebné prehodnotiť.

stanovisku


My sme to upravili (valorizáciu dôchodkov vojakov na systém, ktorý majú vojaci, pozn.). ... Vy ste to začali vyplácať, upravilo sa to ešte pred dvoma rokmi. No, dobre, dobre.

Zmeny vo valorizácii dôchodkov vojakov a policajtov parlament schválil v decembri 2010. Ako informuje sme.sk: "Po novom sa budú valorizovať výsluhové dôchodky vojakov rovnako ako policajtom, teda podľa inflácie a rastu priemernej mzdy v národnom hospodárstve. Doteraz sa bývalým vojakom zvyšovali výsluhové dôchodky tak, že valorizovali o rovnaké percento, ako rástla priemerná mzda v rezorte obrany. Vojenským výsluhovým dôchodcom tak rástli ich dôchodky rýchlejšie, ako napríklad policajtom, alebo hasičom." Detail zmien si môžete pozrieť tu .

schválil tu


Lebo za 3 roky prvá Ficova vláda dosiahla čerpanie (programovacie obdobie 2007-2013, pozn.), ktoré súvisí s tým, že program treba rozbehnúť, všetkých 11 programov. Na úroveň 8,4%. Toto bolo pri odovzdávaní vlády v lete v roku 2010. My sme na konci prvého kvartálu 2012, o 4 dni bola výmena vlády, došli na úroveň 27, vyše 27%.

Výrok J. Figeľa hodnotíme ako pravdivý, pretože úroveň čerpania eurofondov ku koncu vlády I. Radičovej bola na úrovni 28,3%, čo je vyše 27%. Presnú úroveň čerpania eurofondov ku koncu prvej vlády R. Fica nemá Demagog.sk k dispozícií. Úroveň čerpania však bude približne na úrovni akú spomína J. Figeľ. Výrok preto hodnotíme ako pravdivý. Čerpanie eurofondov k začiatku júna 2010 (predposledného mesiaca prvej vlády R. Fica) bolo na úrovni 7,65%. Údaje o čerpaní eurofondov ku koncu júna resp. k začiatku júla 2010 nie sú k dispozícií. Výsledné číslo čerpania eurofondov za prvej vlády R. Fica bude vyššie. Čerpanie eurofondov ku koncu marca 2012 (posledného mesiaca vlády I. Radičovej) bolo na úrovni 28,32% . Čo predstavuje sumu približne 3,26 mld. eur. Agentúra SITA (16. januára 2013) uvádza, že za vlády I. Radičovej sa prečerpalo 2,304 mld. euro, čo predstavuje úroveň čerpania eurofondov na úrovni 20,1% : "Počas vlády Ivety Radičovej, ktorá bola pri moci 21 mesiacov od júla 2010 do apríla 2012, sa objem čerpania peňazí EÚ zvýšil celkom o 2,304 mld. eur, resp. 3,4 násobne. Úroveň čerpania sa zvýšila o takmer 20 percentuálnych bodov." Ak odčítame vyčerpanú sumu ku koncu marca 2012 a sumu, ktorú vyčerpala len vláda I. Radičovej dostaneme sumu vyčerpanú za prvej vlády R. Fica približne 0,92 mld. eur. Táto suma predstavuje z celkového balíka 11,5mld eur. približne 8% . Dátum zverejnenia analýzy: 24.06.2013 Naspäť Nahlásiť chybu

júna marca SITA


Vláda schválila novelu zákona o spotrebnej dani z tabakových výrobkov v auguste 2016. Zámerom novely zákona je postupné zvyšovanie sadzby dane z tabakových výrobkov. Pôvodný zákon 106/2004 Z.z. určuje zdaňovanie tabakových výrobkov cigariet, cigár a tabaku spotrebnou daňou. Keďže ide o vládny návrh novely zákona, ktorý bude predložený národnej rade, hodnotíme výrok ako pravdivý.

Jedným z dôvodov (.rtf), ktoré viedlo Ministerstvo financií k vypracovaniu predloženého návrhu je zvýšenie príjmov štátneho rozpočtu. Týmto spôsobom chce ministetrstvo zabezpečiť rovnováhu medzi daňovými príjmami a cieľmi v oblasti verejného zdravia, a zároveň zdaňovať nové tabakové výrobky. Ministerstvo financií v roku 2017 predpokladá dodatočný príjem (.rtf) vo výške 29 504 000 eur, v roku 2020 by to malo byť viac ako 68 miliónov eur. Účinnosť zákona sa navrhuje od 15. decembra 2016, až na niektoré články novely.

V súčasnosti je na Slovensku sadzba dane z tabakových výrobkov (okrem cigariet) 71,11 eur/kg, v prechodnom období (.rtf) medzi 1. februárom 2017 a 31. januárom 2019 bude sadzba dane 73,90 eur/kg. Od februára 2019 sa spotrebná daň z tabakových výrobkov ustáli na 76,70 eur/kg. S účinnosťou od 1. februára 2017 do 31.januára 2019 sa stanovuje minimálna sadzba dane na cigarety na 96,50 eura/1000 ks a s účinnosťou od 1. februára 2019 sa stanovuje minimálna sadzba dane na cigarety na 100,10 eura/1 000 ks.

novelu zákona o spotrebnej dani
auguste
106/2004 Z.z.
dôvodov
dodatočný príjem
V súčasnosti
prechodnom období


Však vkuse rokujeme a práve strana Most-Híd je na strane živnostníkov. My tvrdíme, že nie je možné, poviem to tak, trestať živnostníkov.

Je pravdou, že strana Most-Híd bola v otázke odvodovej záťaže "na strane živnostníkov". hnonline.sk : "KDH aj Most žiadali, aby sa dosahy na živnostníkov zmiernili. (...) "Stále trváme na tom, aby sa zásadným spôsobom nezvyšovali náklady živnostníkov," pridáva sa ku KDH podpredseda Mostu-Híd Ivan Švejna."

hnonline.sk


Bol som pri schvaľovaní predchádzajúceho rozpočtového výhľadu na súčasných 7 rokov (2007-2013, pozn.). Trvalo to v podstate rok a pol, lebo Prodiho komisia končiaca v roku 2004 navrhovala základ a potom za Barrosovej komisie skoro rok trvalo, kým sa našiel kompromis.

Je pravdou, že už Prodi sa ako predseda EK v roku 2004 zaoberal rozpočtom EÚ. Po nástupe Barrosa trvalo približne rok kedy bola dosiahnutá konečná dohoda na rozpočte EÚ.

Romano Prodi
2007-2013
Barroso
rozpočtu
schválená


Ako prvá vec, treba povedať, že keď vláda Mikuláša Dzurindu mala 300 miliárd, 100 miliárd išlo na reštrukturalizáciu bánk chvalabohu, ďalšie stovky sa odkladali do sociálneho systému, ako nemohli sa míňať.

Slová Martina Fronca o stovkách miliónov slovenských korún z privatizácie odkladaných do sociálneho systému sa nám nepodarilo overiť zo žiadneho nezávislého zdroja, jeho výrok preto hodnotíme ako neoveriteľný.

výroku médiách zodpovedá návrh


Smer akceptoval náš alebo teda môj osobný návrh, že sa povedalo, že strop na podporu v nezamestnanosti nie je vyšší ako priemerná mzda.

Výrok Ivana Švejnu hodnotíme ako pravdivý, pretože 1. júna 2013 sa vyjadril, že je možné ušetriť peniaze prostredníctvom stropu na podporu v nezamestnanosti. Dva týždne po jeho vyjadrení sa po rokovaní Rady solidarity premiér Róbert Fico vyjadril, že sa plánuje návrh, ktorý by znížil strop dávky v nezamestnanosti na priemerné mzdu. Inými slovami Ivan Švejna v médiách akko prvý avizoval tento návrh a neskôr premiér predstavil podobný návrh. Kauzalitu medzi Švejnovým návrhom a návrhom R. Fica však nevieme overiť. Agentúry SITA 1. júna 2012 : "Podľa podpredsedu strany (Most-Híd, pozn.) Ivana Švejnu by mohol kabinet napríklad znížiť maximálnu podporu v nezamestnanosti, ktorá v súčasnosti dosahuje až 1300 eur. Len týmto opatrením, keby sme zaviedli strop, tak hovorím o desiatkach miliónov eur, vyčíslil možnú úsporu z tohto opatrenia Švejna." Podľa správy agentúry SITA z 15. júna 2012 , vláda plánuje návrh, v ktorom sa bude znižovať strop pre dávku v nezamestnanosti. "Maximálna výška dávky v nezamestnanosti by mala byť na úrovni priemernej mzdy na Slovensku. Po rokovaní Rady solidarity a rozvoja to uviedol premiér Robert Fico. Priemerná mzda pritom v minulom roku predstavovala 786 eur. ... Boli rôzne pochybnosti, či je to etické, aby napríklad niekto, kto má mimoriadne vysoký plat, išiel na úrad práce a mohol v pohode šesť mesiacov poberať 1 175 eur mesačne, povedal predseda vlády." Dátum zverejnenia analýzy: 15.10.2012 Naspäť Nahlásiť chybu

SITA SITA


Napríklad na začiatku minulého roka sa otvorila diskusia o piatich scenároch o Európskej únie, ktoré boli neskôr doplnené o ďalšie scenáre.

Martin Klus hovorí o piatich scenároch vývoja EÚ, ktoré predseda Európskej komisie Jean Claude Juncker predstavil v dokumente White Paper on the future of Europe ( .pdf ) v Európskom parlamente v marci 2017. Na to nadväzujúc slovenský europoslanec Richard Sulík (SaS) na konci marca 2017 zverejnil dokument s návrhom reformy Európskej únie s názvom Manifest slovenského eurorealizmu. Tento dokument nepredstavuje ďalší návrh vývoja EÚ ale je v súlade s jedným z Junckerových piatich scenárov. V septembri 2017 samotný Jean Claude Juncker predstavil svoj vlastný "šiesty" scenár vývoja EÚ, ktorý kombinuje prvky z predchádzajúcich piatich scenárov. Výrok hodnotíme ako pravdivý.

.pdf Manifest septembri kombinuje scenár Sulíkov Junckerov Podla výrok


Ústava hovorí, pokiaľ ide o voľbu generálneho prokurátora len jednu holú vetu, že generálneho prokurátora volí parlament. Nehovorí nič o tom, ako táto voľba má vyzerať. Je to vec rokovacieho poriadku.

Ústava Slovenskej republiky (.pdf), ôsma hlava, čl. 150: "Na čele prokuratúry je generálny prokurátor, ktorého vymenúva a odvoláva prezident Slovenskej republiky na návrh Národnej rady Slovenskej republiky." Rokovací poriadok Národnej rady Slovenskej republiky, šestnásta časť NÁVRHY NA VYMENOVANIE A ODVOLANIE GENERÁLNEHO PROKURÁTORA, § 123: "(1) Návrhy na vymenovanie generálneho prokurátora podávajú poslanci predsedovi národnej rady písomne a odôvodnené v termíne, ktorý určí predseda národnej rady; predseda národnej rady pridelí návrhy na prerokovanie ústavnoprávnemu výboru. Súčasťou návrhu na vymenovanie je životopis a súhlas navrhovaného s kandidatúrou. Ústavnoprávny výbor predloží návrh so svojím stanoviskom predsedovi národnej rady, ktorý ho so stanoviskom ústavnoprávneho výboru navrhne na program najbližšej schôdze národnej rady. (2) Kandidáta na vymenovanie generálneho prokurátora navrhuje prezidentovi republiky národná rada. (3) Navrhnutý je kandidát, ktorý získal vo voľbách v tajnom hlasovaní nadpolovičnú väčšinu hlasov prítomných poslancov. (4) Ak kandidát nebol zvolený (odsek 3), vykoná sa opakovaná voľba. (5) Na opakovanej voľbe sa zúčastnia dvaja navrhovaní, ktorí získali najväčší počet hlasov. V prípade rovnosti počtu hlasov sa na opakovanej voľbe zúčastnia všetci navrhovaní, ktorí tento počet získali. (6) Ak kandidát na vymenovanie generálneho prokurátora nebol zvolený, vykonajú sa nové voľby."

Ústava Slovenskej republiky
Rokovací poriadok


...väčšina historikov, dokonca českých historikov, pán profesor Havlík (že písal o kráľovi Svätoplukovi, pozn.), moravský historik...

Pán profesor Havlík napísal v roku 1994 knihu s názvom Svatopluk Veliky, kral Moravanu a Slovanu .


Mňa odvolali zo zdravotníckeho výboru pre boj za ženské práva a mojim náhradníkom teraz je pani Záborská. To len, aby bolo všetkým jasné. Ona teraz riadi v tomto momente výbor.

Anna Záborská v súčasnosti pôsobí na pozícii podpredsedníčky Výboru Národnej rady pre zdravotníctvo. Po odvolaní doterajšej predsedníčky výboru má spolu s podpredsedom Jozefom Valockým vedúcu pozíciu pri riadení výboru.

Poslankyňu Cigánikovú odvolali poslanci NR SR z pozície predsedníčky Výboru Národnej rady pre zdravotníctvo na podnet poslanca Martina Čepčeka 10. novembra 2022.

Čepček vo svojom návrhu uviedol ako dôvod pre odvolanie „nesplnenie odborných ani osobných predpokladov pre vykonávanie funkcie“. Kritizoval tiež nedostatočné vzdelanie a odbornú prax v zdravotníctve a „zneužívanie svojho postavenia vo Výbore Národnej rady Slovenskej republiky na presadzovanie svojej progresívnej ideologickej agendy“.

Po odvolaní poslankyne Cigánikovej ostala funkcia predsedu dočasne neobsadená a výbor začala riadiť podpredsedníčka Anna Záborská spolu s druhým podpredsedom Jozefom Valockým.

odvolali podnet uviedol Kritizoval začala


...strana SaS v tejto oblasti mala úplne jasno. Pozrite si náš volebný program...

Vo volebnom programe strany SaS, nazvanom ako 120 Nápadov pre lepší život na Slovensku, sa v sekcii Média píše:

90. BOD PROGRAMU

Verejnoprávne médiá na Slovensku stále neprešli systematickou reštrukturalizáciou, sú zaťažené komplikovanými modelmi riadenia a neprípustným politickým vplyvom.

SaS navrhuje: Spojiť STV a Slovenský rozhlas do jednej inštitúcie, sídliacej v súčasných priestoroch STV a podliehajúcej jednému manažmentu. Sprivatizovať Tlačovú agentúru SR a zrušiť Radu TASR. Dosiahneme tým efektívnejšie nakladanie s prostriedkami vyčlenenými na verejnoprávne média.

91. BOD PROGRAMU

Negatívny dopad 92,3 mil. €

Financovanie verejnoprávnych médií prostredníctvom koncesionárskych poplatkov je nespravodlivé, nesolidárne a nesociálne. Nevytvára reálny tlak na vedenie verejnoprávnych médií na zvyšovanie efektivity ich práce a v prípade nedostatku financií na ich chod sa dodatočne zaťažuje štátny rozpočet.

SaS navrhuje: Zrušiť koncesionárske poplatky. Vyčísliť reálne náklady na prevádzku verejnoprávnych médií na základe dôkladného auditu. Určiť percentuálnu časť HDP, ktorá bude schopná pokryť tieto náklady. Zabezpečíme spravodlivejší spôsob financovania verejnoprávnych médií. Zákonným nárokom na financovanie zo štátneho rozpočtu sa odbúra politická závislosť.

92. BOD PROGRAMU

Bez dopadu na rozpočet verejnej správy

Rada STV, Rozhlasová rada a Rada TASR sú v súčasnej dobe príliš ľahko manipulovateľné politickými vplyvmi a nedokážu preto dohliadať na objektivitu v spravodajstve a profesionalitu a nezávislosť v tvorbe.

SaS navrhuje: Nahradiť Radu STV a Rozhlasovú radu jednou 21- člennou mediálnou radou. Každý rok zvolí parlament troch nových členov na funkčné obdobie 7 rokov. Zároveň z rady odstúpia traja služobne najstarší členovia. Na rozhodnutie mediálnej rady bude potrebná dvojtretinová väčšina. Podporíme tak nezávislosť a objektívnosť vo verejnoprávnych médiách a kontinuitu v ich smerovaní.

volebnom programe


Európska únia hovorí, že 40 % absolventov jedného ročníka má mať vysokoškolské vzdelanie.

Richard Sulík má zrejme na mysli stratégiu Európskej komisie pod názvom Európa 2020 , ktorá v rámci doložky inteligentného rastu obsahuje ciele v oblasti vzdelania. V Európskej únii by sa podľa týchto stanovených cieľov mal zvýšiť podiel obyvateľstva vo veku 30-34 s ukončeným vysokoškolským vzdelaním na minimálne 40 % do roku 2020. Stratégia Európa 2020 ďalej nešpecifikuje, aby títo mladí ľudia pochádzali iba z jedného ročníka, hovorí o generácii 30-34 ročných. Súčasný stav (priemer za EÚ 28 z roku 2015) je na úrovni 38,7 %. Celkový plánovaný priemer EÚ 40 % pritom zachraňujú krajiny, kde podiel vysokoškolsky vzdelaných ľudí v tejto vekovej kategórii je na úrovni aj 50 %. Naopak, v niektorých prípadoch stanovené ciele sú miernejšie, Maďarsko si stanovilo za cieľ dosiahnuť 30,2 %, Česko 32 % podiel vysokoškolsky vzdelaných ľudí medzi 30-34 ročnými. Výrok hodnotíme ako zavádzajúci.

Európa 2020
cieľ
dosiahol
Írsku
Litva
Dánsko
Holandsko
Švédsko
zníženie
Európa 2020
uvedené


V rokoch 2010-2012 vládou Ivety Radičovej v kolektívnom vyjednávaní nezvýšila plat ani o jeden cent (v školstve, pozn.). Nič dve veľké nuly boli vyrokované.

Kolektívne vyjednávanie uskutočnené v roku 2010 a týkajúce sa roka 2011 skutočne skončilo bez vyjednania zvýšenia platov, no pri nasledujúcom vyjednávaní (pre rok 2012) už nedošlo úplne k vyjednaniu nulového zvýšenia, len bolo vyjednávanie o platových tarifách presunuté do ďalšieho roka a teda pod zodpovednosť novej vlády, ktorá mala vzísť z volieb. Navyše, vláda I. Radičovej nakoniec rozhodla o zvýšení platov v tomto roku, došlo k tomu aj napriek tomu, že to nebolo výsledkom kolektívneho vyjednávania. Výrok preto hodnotíme ako zavádzajúci.

24. januára

Kolektívne vyjednávanie

Ministerstva školstva

Slovenského odborového zväzu verejnej správy a kultúry.


...na druhej strane prichádzajú hlasy z Budapešti, že je treba dať slovenským Maďarom volebné právo v Maďarsku.

Podľa denníku Pravda „ slovenskí Maďari, ktorí prijmú maďarské občianstvo, zrejme budú môcť voliť v Maďarsku bez toho, aby sa tam usadili. Vládnuci Fidesz pripravuje novú ústavu, ktorá to má krajanom umožniť. Novú ústavu chce mať premiér Viktor Orbán prijatú už na jar budúceho roka. “

Pravda


Ja som začínal ako baník, javiskový robotník, drevorubač a až potom som šiel na vysokú školu.

Podľa dostupných zdrojov, Milan Kňažko skutočne pracoval ako baník a kulisár. V jeho profile na portáli vlada.gov.sk sa uvádza: "Po ukončení štúdia na Strednej škole stavebnej v roku 1963 sa prihlásil na Vysokú školu muzických umení v Bratislave, kam ho však neprijali, a preto sa zamestnal ako kulisár a neskôr ako baník." Tieto slová potvrdzuje aj stránka osobnosti.sk . Kňažko aj v minulosti uviedol, že pracoval ako drevorubač . To, či skutočne pracoval Kňažko aj ako drevorubač, sa nám nepodarilo z dostupných zdrojov overiť.

vlada.gov.sk

osobnosti.sk

drevorubač


Budeme súhlasiť so znížením počtu poslancov, chcel by som pripomenúť, že práve zo 150 na 100 toto zníženie bolo predmetom referenda (v roku 2010 pozn.)

SaS vo svojom volebnom programe na rok 2010 spomínala v stom bode svojho programu zníženie počtu poslancov zo 150 na 100. Program je možné vzhliadnuť TU.

TU.
referendum
Výsledky hlasovania
SITA
TASR


Dnes Slovensko trápi nezamestnanosť, máme tu 440 tisíc nezamestnaných...

Výrok poslanca Kollára hodnotíme ako pravdivý, nakoľko ním uvádzaný počet nezamestnaných je veľmi blízky údajom Ústredia práce, sociálnych vecí a rodiny.

štatistiky štatistiku


Ten príbeh bol veľmi prozaický a takých príbehov boli stovky a tisíce a zažíva to každý funkcionár. Ten príbeh bol taký, že bývalý poslanec Národnej rady, s ktorým som sedával v parlamente, ma začal bombardovať telefonátmi a to je to, čo si pamätám útržkovito, ktorých podstatou bolo to, že na magistráte ležia papiere, na ktoré má nárok a ktoré mu magistrát nechce vydať. To je celé. Tak som urobil to, čo som urobil tisíc krát v živote, že som zatelefonoval na príslušný úrad a opýtal som sa, či človeku robia komplikácie úplne, alebo či jednoducho je možné mu zákonným spôsobom pomôcť.

Vzhľadom na charakter výroku, nevieme informácie v ňom obsiahnuté overiť.


Už niekoľkokrát sa ukázalo, že zlyhala (V4, pozn.), napríklad pri migrácii, práve pri tom kľúčovom hlasovaní v decembri, takže to hovorí asi samo za seba.

Hlasovanie ktoré prinieslo nezhodu medzi dovtedy súdržnými krajinami V4 v oblasti utečeneckej kríze sa odohralo v septembri 2015. Kvóty na prerozdeľovanie migrantov krajiny V4 odmietali ale na hlasovaní sa Poľsko rozhodlo, že ich podporí. Výrok kvôli pochybeniu v čase konania hlasovania hodnotíme ako nepravdivý.


Na druhej strane my dnes vieme, že mnohí pacienti chodia za zdravotnou starostlivosťou mimo svojho okresu lebo vedia, že tam je lepšia.

Eduard Heger zverejnil na svojej facebookovej fanpage status s obrázkom, na ktorom sa píše: „ Každý tretí občan cestuje za zdravotnou starostlivosťou mimo svoj okres.” V statuse sa odvoláva na údaje Ministerstva zdravotníctva. Ministerstvo pri presadzovaní reformy nemocničnej siete argumentuje aj prieskumom verejnej mienky, ktorý pre Sekciu plánu obnovy realizovali agentúry 2MUSE, Seesame a MNForce. Z prieskumu podľa rezortu vyplýva, že „ väčšina opýtaných nie je spokojná s úrovňou starostlivosti, ktorú im poskytuje nemocnica v mieste ich bydliska alebo blízkom okolí”. Združenie miest a obcí Slovenska realizovalo vlastný prieskum, v ktorom zisťovali dostupnosť zdravotnej starostlivosti v regiónoch. 31,8 percent samospráv v prieskume uvádza , že ich obyvatelia priamo v obci nemajú prístup k primárnej lekárskej starostlivosti. Demagóg.SK pozná prípady viacerých pacientov, ktorí cestovali za poskytovaním zdravotnej starostlivosti mimo miesta svojho bydliska, pretože inde dostali lepšiu službu. Tvrdenie Eduarda Hegera hodnotíme ako pravdivé.

zverejnil argumentuje realizovalo uvádza


Stavebný zákon na Slovensku má prvý dátum roku 1976. Teda je 35 rokov starý.

Stavebný zákon alebo zákon č. 50/1976 platí od 7. mája 1976.


Čo sa týka aj hospitalizácií, tam vieme, že nám klesli už niekde 1500 osôb, ktorí sú hospitalizovaní.

Hospitalizácie na covid-19 na Slovensku klesajú od 6. decembra 2021, kedy dosiahli vrchol. Od 21. januára 2022 NCZI reportuje menej ako 1500 hospitalizovaných, konkrétne 1494 ľudí. 22. januára NCZI toto číslo uvádza ako 1497, čo sa nezmenilo ani počas dňa relácie 23 januára. Výrok hodnotíme ako pravdivý.

Zdroj: NCZI

klesajú NCZI NCZI


...tento systém je postavený na dobrovoľnosti a rovnosti, to znamená ktokoľvek na strane dlžníka, teda nemocnice alebo na strane veriteľa a to je dodávateľ, či už špeciálneho zdravotného materiálu, liekov alebo sociálna poisťovňa, sú dobrovoľnými účastníkmi takéhoto oddĺženia a nikto nie je diskriminovaný, ani súkromný sektor, ani súkromné nemocnice alebo vyššie územné celky, aby sa k takémuto oddlženiu dostali.

Je pravda, že dlžníci aj veritelia môžu dobrovoľne pristúpiť na systém oddlžovania podľa ministra Druckera. Plán počíta s akceptáciou podmienok oddlžovania a skutočne sa vzťahuje aj na súkromný sektor. Výrok preto hodnotíme ako pravdivý.

dobrovoľne vzťahuje cieľ Vyčlenením dlh stiahol schválila vyporiadavať prijať navrhuje nedostanú


Sám sa priznal (Čentéš o skartácii výpovede, pozn.), ešte hodil vinu na sekretárky a keď sa tie ohradili, potom sa priznal, že to skartoval on.

Podobný výrok sme už niekoľkokrát overovali ( O 5 minút 12, 19. februára 2012; O 5 minút 12, 20. januára 2013; O5M12 , 16. júna 2013). Je pravdou, že J. Čentéš najskôr tvrdil, že výpoveď mali omylom skartovať sekretárky, neskôr priznal, že výpoveď bola zmazaná na jeho príkaz. Priebeh spomínanej udalosti bol nasledovný: 29. júla 2011 Jozef Čentéš vypočúval poslanca Matoviča kvôli údajnej korupcií v parlamente, a to pri jednej z volieb generálneho prokurátora. Po výpovedi však došlo k jej skartovaniu, pričom nebolo jasné, kto bol za túto chybu zodpovedný. Hospodárske noviny uvádzajú stanovisko novozvoleného generálneho prokurátora Jozefa Čentéša: Čentéš v piatok 29. júla pre televíziu TA3 povedal, že ku skartovaniu výpovede došlo omylom pri odovzdávaní spisu. "Výsluch sa musel zopakovať... Dal som moje poznámky na skartovanie a dievčatá, keď to skartovali, tak omylom skartovali aj tú časť výsluchu," povedal Čentéš. Zároveň vylúčil, že by išlo o úmysel. Opakovaný výsluch podľa jeho slov prebehol rovnako, čo potvrdil aj Matovič. Zo spomínaných vyjadrení podľa GP SR vyplýva, že administratívne pracovníčky, ktoré realizovali výpoveď, mali z nedbanlivosti, respektíve omylom výpoveď skartovať a vymazať z počítačovej databázy. Ako informovala Tökölyová, tie po aprobácii prvej výpovede žiadnym spôsobom so spisom nemanipulovali. Poukázala tiež na to, že na GP SR sa všetky výsluchy ukladajú do príslušnej databázy. "V uvedenom prípade vypočúvajúci prikázal administratívnej pracovníčke, aby tieto údaje do žiadneho súboru neuložila, aby tento text vymazala a aby nebol uložený ani na USB kľúč,"uzavrela. Denník SME 1. augusta uvádza: " Čentéš potvrdil, že výpoveď nechal zmazať, lebo to bol kolegov počítač. „Rozhodujúce je to, že je založená v spise.“ Zopakoval, že písomnú výpoveď dal skartovať omylom s poznámkami, ktoré nepotreboval. Dátum zverejnenia analýzy: 24.06.2013 Naspäť Nahlásiť chybu

O 5 minút 12,
O 5 minút 12,
O5M12
Hospodárske noviny
SME


(...) ja som bol v poslednej, ostatnej vláde ministrom dopravy, výstavby, regionálneho rozvoja..

Ján Figeľ bol počas Radičovej vlády ministrom dopravy, výstavby a regionálneho rozvoja. Výrok hodnotíme ako pravdivý.

Figeľ


Takže pán Bárdos, ako skutočne trošku, by som požiadal, lebo vy ste gorilie dieťa. Pani Bubeníková cez Fond národného majetku, cez Vás sa kradlo.

Podozrenia z úplatkov, ktoré spomína spis Gorila, sa týkajú aj ľudí spájaných s SMK. Hoci polícia vyšetruje prípad dlhé roky, zatiaľ nebol nikto právoplatne odsúdený. Neexistuje teda faktický základ pre tvrdenie, že „sa kradlo” - t.j. že bol spáchaný trestný čin. Tvrdenie Štefana Harabina preto hodnotíme ako nepravdivé. Spis Gorila, ktorý sa na internete objavil v roku 2011, opisuje stretnutia Jaroslava Haščáka z Penty s vplyvnými politikmi. Rozprávajú sa okrem iného o províziách pri štátnych obchodoch z rokov 2005 a 2006 - teda v čase, keď bolo súčasťou vládnej koalície aj SMK. Ústavný súd v minulosti rozhodol , že Slovenská informačná služba vyhotovila nahrávky z akcie Gorila nezákonne. Zároveň ústavní sudcovia v roku 2019 pri inej veci skonštatovali , že „existencia prepisov spisu Gorila je nespochybniteľná (otázka autenticity je inou otázkou)” a „ide o závažnú celospoločenskú tému, ku ktorej médiá musia mať možnosť vyjadrovať sa.” Medzi hlavné osoby, ktoré sa v spise či nahrávke spomínajú alebo v nich priamo vystupujú, patrí aj Anna Bubeníková. Okrem nej tiež Gabriel Palacka, J irko Malchárek. Podľa denníka SME Gorila opisuje aj „spôsob, akým vraj chcela Penta vyplatiť Bubeníkovej úplatok.” Malo ísť o fiktívny obchod cez analýzy realitného trhu a predaj výrobnej haly v Medzilaborciach. Manžel Anny Bubeníkovej, ktorý mal podiel v dotknutej firme, odmietol , že malo ísť o legalizáciu úplatkov. V súvislosti s SMK sa v spise Gorila spomína aj Oszkár Világi. Ten mal podľa spisu ovplyvňovať rozhodovanie nominantov SMK vo FNM a inkasovať za to provízie. „ Jedinou výnimkou bolo SMK, kde všetky peniaze dával Haščák vždy Világimu, ktorý mal dať niečo aj svojim funkcionárom na FNM (Haščák pripúšťa aj možnosť, že im nič nedal, ale vždy fungovali),” stojí v spise. „Nemôžem hovoriť konkrétne, ale napríklad aj ja vidím, že dotyční majú nárasty majetku, že urobili nenormálne dobré obchody, a aj pre mňa ako vyšetrovateľa, ktorý pozná naozaj detaily, je vysoko nepravdepodobné, že to je „náhoda“. Ale dokázať to, že to bola korupcia, v množstve prípadov neviem,” povedal v rozhovore pre DenníkN niekdajší šéf vyšetrovacieho tímu Gorila Marek Gajdoš. Podľa niekdajšieho šéfa vyšetrovateľov kauzy Gorila Lukáša Kyselicu bolo začatých 30 trestných stíhaní, z ktorých bolo 18 ukončených. Právoplatný rozsudok však zatiaľ nepadol v žiadnom z nich.

Spis Rozprávajú bolo rozhodol skonštatovali patrí SME odmietol ovplyvňovať stojí povedal bolo


Slovensko nebombardovalo Líbyu. Slovensko nespôsobilo taký chaos v Líbyi, že v Líbyi dnes prestal existovať štát ako taký. Sú tam dve vlády, je tam kmeňový systém, je tam terorizmus. Dokonca sa hovorí o Líbyi ako o nejakom semenisku terorizmu.

Slovensko sa skutočne nezapojilo do konfliktu v Líbyi. Koalíciu viedli USA, Francúzsko a Veľká Británia, útoky podporili Turecko, Katar, Saudská Arábia či z členov NATO ešte aj Taliansko. Spojenci pod vedením NATO mali na túto akciu mandát od OSN. V súčasnosti panuje v Líbyi mimoriadne nestabilná politická situácia, neexistuje stabilná forma vlády, v podstate sú vlády dve , a terorizmus je skutočnou hrozbou. Výrok R. Fica preto hodnotíme ako pravdivý.

viedli nestabilná dve


Vo Fínsku na 750 občanov pripadá jeden policajt. U nás teraz na 250 občanov jeden policajt. Trikrát viac policajtov máme, plus ideme to rozširovať o 2 500.

Podľa štúdie českého Ministerstva vnútra má Slovensko takmer trikrát viac policajtov ako rovnako veľké Fínsko. V prepočte na obyvateľa, jeden policajt na Slovensku pripadá na 254 obyvateľov a vo Fínsku pripadá jeden policajt na 705 obyvateľov, teda nie 750 ako uvádza Bugár. Podľa tretieho sociálneho balíčka chce strana SMER-SD vyčleniť 100 miliónov eur na zvýšenie počtu policajtov o 2 500 a zlepšenie výzbroje. Aj keď sú ostatné časti výroku pravdivé, Bugár nesprávne uviedol počet občanov, ktorý pripadá na jedného policajta vo Fínsku, preto výrok hodnotíme ako nepravdivý. Podľa štúdie českého ministerstva vnútra (s.14, . pdf ) v roku 2011 malo Slovensko 21 407 policajtov, čo je v prepočte na jedného policajta 253,9 obyvateľov. V roku 2011 malo Fínsko 7 624 policajtov, čo je v prepočte na jedného policajta 705 obyvateľov. Slovensko teda má približne trikrát viac policajtov ako porovnateľne veľké Fínsko. Počet obyvateľov Fínska je približne 5,4 milióna. Počet obyvateľov Slovenska predstavuje takisto približne 5,4 milióna. Tretí sociálny balíček predstavil Robert Fico 5. decembra 2015 na sneme strany v Nitre. Jedným z opatrení v tomto balíčku je aj zvýšenie počtu policajtov o 2 500. „Ak nie je krajina bezpečná, nemôžeme hovoriť o životnej úrovni. Preto sme sa rozhodli zaradiť do tretieho balíka aj bezpečnosť Slovenska. Tak, ako robíme pre ľudí, chceme aj chrániť Slovensko. A na to potrebujeme primerané finančné prostriedky. Vyčleníme takmer 100 miliónov eur na zvýšenie počtu policajtov o cca 2500 policajtov a lepšie ich aj vyzbrojíme. Zvýšime aj počty vojakov, predovšetkým v špeciálnych plukoch a ich výzbroj tiež zlepšíme," povedal Robert Fico.

pdf trikrát Fínska 5,4 sociálny


Ukrajina bola od deväťdesiateho štvrtého neutrálnou krajinu, a vzdala sa neutrality po anexii Krymu a vojne, vojny na Donbase. Jednoducho nemala na výber, pretože mocnosti, ktoré jej garantovali neutralitu, ju sklamali, hlavne teda, čo sa týka Ruskej federácie.

Základ neutrality Ukrajiny nájdeme už v Deklarácii o štátnej suverenite Ukrajiny prijatej v júli 1990. Najvyššia rada Ukrajinskej sovietskej socialistickej republiky deklarovala svoj zámer stať sa trvalo neutrálnym štátom, ktorý sa nezúčastňuje vojenských blokov a rovnako neprijíma, nevyrába a nekupuje jadrové zbrane. Ukrajina získala svoju nezávislosť v auguste 1991.

V roku 1994 sa Ruská federácia, Spojené kráľovstvo a Spojené štáty podpísaním Budapeštianskeho memoranda zaviazali, že budú rešpektovať nezávislosť, suverenitu a štátne hranice Ukrajiny (s.3). Ukrajina sa vzdala jadrových zbraní, ktoré na jej území ostali po rozpade Sovietskeho zväzu , a pridala sa k signatárom Zmluvy o nešírení jadrových zbraní.

Neutralita sa stala aj súčasťou ústavy v roku 1996. Ukrajinský parlament v roku 2010 potvrdil neutralitu Ukrajiny, ktorá im bránila vstupu do NATO.

Anexia Krymu v roku 2014 však ukázala, že Ukrajina sa v prípade útoku nedokáže sama ubrániť a preto nemôže aplikovať neutralitu. Ukrajinský parlament po agresii Ruska a nezákonnej anexiu Krymu v decembri 2014 odhlasoval , že krajina stráca svoj neutrálny status, čím si otvorila dvere na spoluprácu s NATO.

Deklarácii
nezávislosť
Budapeštianskeho memoranda
vzdala
rozpade Sovietskeho zväzu
pridala sa
ústavy
potvrdil
Anexia
odhlasoval


Branno-bezpečnostný výbor má (podľa navrhovanej novely voľby policajného prezidenta, pozn.) odporúčací charakter. To znamená, že vlastne z tej sady kandidátov, ktorí prejdú prvý kolom, môže vybrať jedného alebo viacerých kandidátov, ktorý na základe postu ministra vnútra, rozhodnutia ministra vnútra bude menovaný do svojej funkcie.

Podľa navrhovanej novely zákona o Policajnom zbore spočíva druhé kolo voľby policajného prezidenta vo verejnom vypočúvaní vybraných kandidátov z prvého kola vo výbore NR SR pre obranu a bezpečnosť. Na základe verejného vypočúvania výbor pre obranu a bezpečnosť odporučí ministrovi vnútra jedného alebo viacerých kandidátov vhodných na vymenovanie. Nastať môže aj situácia, že výbor nenájde vhodného kandidáta a neodporučí žiadneho z daných kandidátov. Tvrdenie ministerky vnútra sa zhoduje s navrhovanou novelou zákona o policajnom zbore. Tento výrok preto hodnotíme ako pravdivý. Navrhovaná novela zákona o Policajnom zbore, ktorú predkladal ešte bývalý minister vnútra Tomáš Drucker, počíta s dvojkolovou voľbou prezidenta PZ. Prvé kolo spočíva v posudzovaní a vyselektovaní vhodných kandidátov. Toto posudzovanie kandidátov bude vykonávať 7-členná komisia (zložená z nominantov ministra vnútra, generálneho prokurátora a rôznych policajných inštitúcií, ako prezidenta PZ, rektora akadémie PZ, riaditeľa Úradu inšpekčnej služby a policajných odborov). Po tomto výberovom konaní komisia vyberie vhodných kandidátov na post prezidenta PZ a spíše zápisnicu pre ministra vnútra ( .docx , s. 8) Druhé kolo pozostáva z verejného vypočutia vybraných kandidátov, ktorých predloží minister vnútra na základe posudku, ktorý urobila komisia v prvom kole. Vypočutie by malo prebiehať vo výbore NR SR pre obranu a bezpečnosť. Na základe verejného vypočutia výbor pre obranu a bezpečnosť doporučí ministrovi vnútra, ktorého kandidáta vymenovať. Výbor môže odporučiť viacerých kandidátov, ale rovnako nemusí vybrať ani jedného kandidáta. Takúto situáciu bližšie popisuje § 33e novely zákona: " Ak výbor Národnej rady Slovenskej republiky pre obranu a bezpečnosť neodporučí ministrovi vnútra Slovenskej republiky vymenovať do funkcie prezidenta Policajného zboru žiadneho z predložených kandidátov, minister vnútra Slovenskej republiky predloží výboru ďalšieho vhodného kandidáta alebo ďalších vhodných kandidátov z výberového konania alebo rozhodne o vyhlásení nového výberového konania " ( .docx , s. 9). V prípade, že výbor pre obranu a bezpečnosť vyberie kandidáta na policajného prezidenta, bude do funkcie vymenovaný ministrom vnútra. Dátum zverejnenia analýzy: 07.05.2018 Naspäť Nahlásiť chybu

novely .docx .docx


Pretože hrali nejakú hru, že presunú peniaze v rámci operačných programov. Išlo však o smiešnu sumu, ktorá sa pohybovala na úrovni okolo 18 miliárd korún. Osemnásť miliárd korún máte na 18 km diaľnic v ťažkom teréne.

Podľa Ficovho výpočtu Slovensko stojí jeden kilometer diaľnic v ťažkom teréne miliardu slovenských korún, približne 33, 2 miliónov eur. Podľa výskumu Ředitelství silnic a dálnic ČR sa priemerná cena diaľnic vo vybratých európskych krajinách sa pohybuje v rozmedzí 6-13 mil. EUR v pahorkatinách, 12-26 mil. EUR v hornatom teréne, 23-70 mil. EUR pri stavbe tunelov a 24-79 mil EUR pri budovaní mostov. Za "ťažký" terén môžme pokladať teda taký, ktorý vyžaduje stavbu tunelov či mostov. V týchto kategóriách teda Ficovo tvrdenie sedí. Dátum zverejnenia analýzy: 07.03.2011 Naspäť Nahlásiť chybu


To je viac ako 2%. Veď pán Slota mal tiež len 60 tisíc hlasov.

60 000 preferenčných hlasov je okolo 2,5% celkových hlasov, čo je viac ako 2%.


Toto bolo politikum zo strany vládneho Smeru, pretože naozaj bol rok k dispozícii na schválenie Lisabonskej zmluvy. V Írsku neprešlo referendum, opakovalo sa. Česká republika veľmi dlho váhala, ale dávali priestor viete hlavne na čo? Aby občania tušili, o čom vlastne Lisabonská  zmluva je. My sme chceli nástojiť.

Lisabonská zmluva bola podpísaná 13.12.2007 a do platnosti mala vojsť do „1. 1. 2009, ak budú uložené všetky ratifikačné listiny, alebo ak sa tak nestane, prvým dňom mesiaca nasledujúceho po vykonaní tohto úkonu posledným signatárskym štátom.“

Írsko hlasovalo o zmluve v referende dvakrát .

podpísaná dvakrát


Ďalšie jednorazové opatrenia, osobitné odvody v regulovaných odvetviach, toto opatrenie vám v budúcom roku prinesie jednorazových 102 miliónov eur. Ďalšie jednorazové opatrenia, mimoriadne osobné odvody finančných inštitúcii, toto opatrenie vám prinesie na budúci rok 160 miliónov eur. Ďalšie jednorazové opatrenia, počítate v rozpočte na budúci rok so splatením návratnej výpomoci spoločnosti Cargo v sume 97 miliónov eur, v prípade Vodohospodárskej výstavby v sume 48 miliónov eur. Toto sú jednorazové opatrenia, ktoré sa v ďalších obdobiach opakovať nebudú.

Ako možno vidieť v nasledujúcej tabuľke, opatrenie týkajúce sa osobitných odvodov v regulovaných odvetviach v roku 2004 skutočne povedie k daňovým príjmom vo výške približne 102 miliónov eur, avšak toto opatrenie vytvorí príjem aj v roku 2015 a 2016: xxx Zdroj: Návrh rozpočtu verejnej správy na roky 2014 až 2016 - nové znenie Rovnako v prípade odvodov finančnýcjh inštitúcií, ktorý je vo výške 160 miliónov budú príjmy plynúť aj v roku 2015 a 2016. Aj v prípade spoločnosti Cargo Kollár správne hovorí o sume 97 miliónov, avšak splátka zasahuje aj do ďalších období, hoc v menšej výške: xxx Zdroj: Návrh rozpočtu verejnej správy na roky 2014 až 2016 - nové znenie O príjmoch z vodohospodárskej výstavby sa v návrhu rozpočtu uvádza: "V roku 2014 splatí Vodohospodárska výstavba, š. p. do štátnych finančných aktív celý zostatok dvoch poskytnutých návratných finančných výpomocí. Nakoľko časť týchto výpomocí bola v minulosti uznaná v zmysle metodiky ESA 95 ako kapitálový transfer s negatívnym vplyvom na deficit rozpočtu verejnej správy, bude mať splatenie v roku 2014 pozitívny vplyv v objeme 25 mil. eur." Dátum zverejnenia analýzy: 14.10.2013 Naspäť Nahlásiť chybu

Návrh rozpočtu
Návrh rozpočtu


...uvedený zákon alebo návrh strany Smer-SD (návrh o dôchodkovom strope, pozn.) nie je v programovom vyhlásení vlády...

Ivan Švejna hovorí v tomto výroku o pláne vládnych strán Smer-SD a SNS zakotviť v ústave maximálny vek, v ktorom ľudia by mali ísť do dôchodku. Švejna argumentuje tým, že takýto návrh alebo plán sa nenachádza v programovom vyhlásený vlády. Ak sa pozrieme na programové vyhlásenie vlády z roku 2018 (. pdf ), skutočne tu nenájdeme zmienku o zámere stanovenia maximálneho dôchodkového veku. Tento výrok hodnotíme ako pravdivý.

pdf
Robert Fico
troch variantoch
odborári
ustúpil
Sme rodina
vyjadrilo
nepodporí
pdf
pdf


Projekt obchvatu Senice existuje od roku 1995 a dodnes sme sa ho nedočkali. V Hlohovci, kde čelia dopravnému preťaženiu a pripravujú druhý ťah mestom, takzvaným mostom, sa občania od súčasného župana dozvedeli, že riešenie akýchkoľvek nových mostov alebo obchvatov je nad sily župy.

Výrok bol uverejnený na facebookovom profile Jozefa Viskupiča 4. septembra 2017. V prvej časti výroku hovorí o pláne obchvatu mesta Senica z roku 1995, ktorý sa nám však nepodarilo nájsť . Na webovej stránke transport.sk , je však tento plán takisto spomenutý, ale rovnako bez bližších odkazov na jeho znenie. Taktiež sa nám nepodarilo nájsť žiadne vyjadrenie súčasného župana Trnavského samosprávneho kraja, Tibora Mikuša, týkajúce sa riešenia dopravy v meste Hlohovec. Preto výrok považujeme za neoveriteľný. Začiatkom júna však TASR zverejnila informáciu, že malý obchvat mesta Senica je už hotový a obyvatelia ho budú môcť používať od 13. júna . Tento malý obchvat predstavuje hlavnú okružnú tzv. hlbockú križovatku pri vstupe do mesta zo smeru od Trnavy. Ďalej sa v predmetnej informácii uvádza, že týmto dôjde aj k zvýšeniu atraktivity priemyselnej zóny, ktorej chýbalo pripojenie k hlavnému cestnému ťahu. V dokumente Územného plánu mesta Senica z 13. októbra 1994, doplneného o zmeny a doplnky 02/2005, v časti dopravné riešenie, sa uvádza návrh komunikácie, ktorá by zabezpečila priame spojenie priemyselnej zóny so štátnou cestou I/51 v južnej časti mesta ( .pdf , s. 58).

profile
transport.sk
13. júna
.pdf


Použijem informácie, ktoré zverejnila Transparency International, že BSK v oblasti verejných obstarávaní sú najnetransparentnejší.

Bratislavský samosprávny kraj je v oblasti verejného obstarávania na poslednom mieste v hodnotení Transparency International Slovensko. O poslednú priečku sa delí s Nitrianskym samosprávnym krajom. V hodnotení Transparency International Slovensko získali oba samosprávne kraje 28%. Výrok hodnotíme ako pravdivý.

Transparency


Viete, sú krajiny, ako je dajme tomu Estónsko, ktoré dnes už má 5 %, lebo dokonca 5,4 pre budúci rok bude mať a má ešte teda navyše to, čo my nemáme, že a nielen pozemné sily alebo vzdušné sily, ale má ešte aj, ešte aj námorné sily, o čom my sme vlastne nielen ukrátení.

Estónsko vynaložilo v roku 2024 na obranu 3,43 % HDP. V roku 2025 budú výdavky Estónska na obranu približne na úrovni 3,3 % HDP. Krajina plánuje dosiahnuť cieľ vo výške 5 % HDP na obranu v roku 2026. Žiadna krajina NATO momentálne nevynakladá na obranu 5 % HDP. Výrok preto hodnotíme ako nepravdivý.

V Estónskom rozpočte na rok 2025 je na obranu vyčlenených 3,3 % HDP. V apríli 2025 estónska vláda schválila dodatočný balík 2,8 miliardy eur v snahe splniť ciele NATO v oblasti spôsobilostí. Peniaze sa však budú využívať až od roku 2026, čo znamená, že sa výdavky na obranu medziročne zvýšia o 2 p. b., z 3,3 % HDP v roku 2025 na 5,4 % v roku 2026. Podľa estónskeho ministra obrany Hanno Pevkura na tejto hodnote „ zostanú pomerne dlho”. Rozhodnutie vlády zvýšiť výdavky na obranu bude mať za následok podstatné zvýšenie počtu vojenských kapacít, vybavenia a zásob, ako aj väčšie množstvo munície pre estónske obranné sily.

Cieľ vynakladať na obranu 5 % HDP nespĺňa žiadna krajina. Najviac na obranu vynaložilo Poľsko, niečo viac ako 4,12 % HDP. V roku 2024 8 krajín NATO nespĺňalo doterajší záväzok vynakladať na obranu aspoň 2 % HDP.

Zdroj: ERR

Estónsko ako prímorský štát disponuje svojim námorníctvom. Je plnohodnotnou súčasťou estónskych obranných síl a jeho povinnosťou je chrániť teritoriálne vody Estónska. V prípade krízy námorníctvo bráni prístavné oblasti, námorné komunikačné trasy a námorné prístupy k pobrežiu.

vynaložilo budú nevynakladá je schválila zostanú bude vynakladať nespĺňalo ERR disponuje


Toto sú vlastne prvé dve iniciatívy, tú druhú podporilo vyše 30-tisíc občanov. Týkala sa limitovania výskumu kmeňových buniek.

Iniciatívu Jeden z nás, ktorú má podľa popisu pán Šefčovič na mysli, na Slovensku podporilo podľa TASR 29 tisíc občanov, čo nie je vyše 30 - tisíc. Iniciatívu dokopy podpísalo k 13. októbru 1 230 000 Európanov a zbieranie podpisov sa končí 1. novembra 2013.

TASR


Politické nominácie v minulom období pred rokom 2010 boli riešené tak, že predsedom predstavenstva a generálnym riaditeľom dopravného podniku bol poslanec Branislav Záhradník, generálnym riaditeľom OLA (OLO - odvoz a likvidacia odpadu, pozn.) a predsedom predstavenstva bol poslanec Valér Mikuš, predstaviteľ najsilnejšieho klubu SDKÚ-DS.

Je pravdou, že Branislav Záhradník bol predsedom predstavenstva Dopravného podniku Bratislava v období od apríla 2007 do júna 2010. Nie je však pravdou, že bol aj generálnym riaditeľom spoločnosti, pretože počas jeho predsedania v predstavenstve boli generálnymi riaditeľmi Róbert Kadnár a Pavel Derkay.

predsedom predstavenstva
generálnymi riaditeľmi
OLO a.s.


Aj po tom roku 89 sa hľadali modely demokracie a volebného systému, tuším to bol holandský politológ, ktorý sa volal Lijphart, ktorý je aj dodnes veľmi známy, a ktorý doporučil proporcionálny systém práve kvôli tomu, že tento má oveľa širšiu reprezentatívnosť.

Arend Lijphart , významný holandský politológ (odborník v oblasti komparatívnej politológie), venoval veľkú časť svojho diela štúdiu demokracie a volebným systémom. Lijphart rozlišuje dva druhy demokracie - tzv. konsociačnú demokraciu a väčšinovú (westminsterskú) demokraciu. Túto koncepciu rozoberá aj vo viacerých svojich dielach - Democracy in Plural Societies , Patterns of Democracy, The Politics of Accomodation.

Arend Lijphart
Democracy in Plural Societies
typ
Thinking about Democracy


Vláda schválila Zákonník práce, ktorý znamená, že po novom roku prepustenie ľudí, keď sa dostane firma do problémov, bolo o 100 % drahšie ako dnes.

Od januára 2013 začne platiť nový Zákonník práce .

Vládny návrh zákona, ktorý menil Zákonník práce schválený 25. októbra 2012 uvádza, že odstupné bude zamestnancovi vyplatené až po odpracovaní najmenej dvoch rokov v danom zamestnaní.

43. V § 76 odseky 1 a 2 znejú: „(1) Zamestnancovi, s ktorým zamestnávateľ skončí pracovný pomer výpoveďou z dôvodov uvedených v § 63 ods. l písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, patrí pri skončení pracovného pomeru odstupné najmenej v sume a) jeho priemerného mesačného zárobku, ak pracovný pomer zamestnanca trval najmenej dva roky a menej ako päť rokov..."

Zákonník práce (.doc), ktorý je momentálne ešte stále účinný, a ktorý bol schválený minulou vládou hovorí, že odstupné sa vypočítava podľa výpovednej doby, ktorá môže trvať od dvoch mesiacov (ak zamestnanec pracoval u zamestnávateľa jeden rok) do päť mesiacov (ak pracovný pomer trval 20 rokov).

§ 76, Odstupné:

"(1) Zamestnávateľ poskytne zamestnancovi odstupné, ak sa pracovný pomer skončí dohodou z dôvodov uvedených v § 63 ods. 1 písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu. Zamestnancovi podľa prvej vety patrí odstupné najmenej v sume, ktorá je násobkom jeho priemerného mesačného zárobku a počtu mesiacov, počas ktorých by trvala výpovedná doba podľa § 62 ."

§ 62, Výpovedná doba

(3) Výpovedná doba zamestnanca, ktorému je daná výpoveď z dôvodov uvedených v § 63 ods. 1 písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, je a) dva mesiace , ak pracovný pomer zamestnanca u zamestnávateľa ku dňu doručenia výpovede trval najmenej jeden rok a menej ako päť rokov, b) tri mesiace , ak pracovný pomer zamestnanca u zamestnávateľa ku dňu doručenia výpovede trval najmenej päť rokov a menej ako desať rokov, c) štyri mesiace , ak pracovný pomer zamestnanca u zamestnávateľa ku dňu doručenia výpovede trval najmenej desať rokov a menej ako 20 rokov, d) päť mesiacov , ak pracovný pomer zamestnanca u zamestnávateľa ku dňu doručenia výpovede trval najmenej 20 rokov.

(2) Ak bola zamestnancovi daná výpoveď z dôvodov uvedených v odseku 1, zamestnanec má právo pred začatím plynutia výpovednej doby požiadať zamestnávateľa, aby sa pracovný pomer skončil dohodou. Tejto žiadosti je zamestnávateľ povinný vyhovieť. Zamestnancovi patrí odstupné najmenej v sume, ktorá je násobkom jeho priemerného mesačného zárobku a počtu mesiacov, počas ktorých by trvala výpovedná doba podľa § 62."

Podľa § 62 stále platného Zákonníka práce je výpovedná doba dva mesiace pre zamestnanca, ktorý pracoval u zamestnávateľa najmenej rok a menej ako päť rokov. Podľa § 76 je minimálne odstupné násobkom priemerného mesačného zárobku zamestnanca a počtu mesiacov výpovednej doby podľa § 62. Inými slovami, zamestnanec ktorý pracoval najmenej jeden rok mal nárok na odstupné. Nie je preto pravdou, že plánovaná zmena nároku na odstupné až po dvoch rokoch je rovnaká ako v súčasnosti platnom Zákonníku práce.

Zákonník práce
nového Zákonníka
návrh
Zákonník práce


Z úrovne štátneho tajomníka ponúkli absurdné podmienky (pozn. Rusi Ukrajincom), medzi ktorými je, že uznanie všetkých ich nárokov na okupovanie, koľko je to dnes štvrtina ruského, pardon, ukrajinského územia.

Poslanec Valášek zrejme hovorí o najnovšom návrhu Ruska na ukončenie vojny, ktorý predstavil štátny tajomník ministerstva zahraničných vecí Michail Galuzin na konci mája 2023.

Rusko v návrhu na dosiahnutie “trvajúceho, spravodlivého a komplexného” mieru požaduje , aby sa Ukrajina vzdala všetkých doterajších územných strát v prospech Ruska, zaujala neutrálny status a nevstúpila do organziácií ako je Európska únia alebo Severoatlantická aliancia.

Ukrajina takéto podmienky odmietla a nemá v záujme začať mierové rokovania, pokiaľ sa ruské vojská nachádzajú na jej území.

Výrok hodnotíme ako pravdivý.

návrhu požaduje odmietla


Samozrejme ak sme dostali tak vysokú dôveru od voličov, ktorá tu ešte nikdy nebola a nesieme politickú zodpovednosť za spravovanie Slovenska, pravdepodobne nemožno očakávať, aby sme odstupovali od nášho sociálno-demokratického videnia.

V posledných parlamentných voľbách z 10. marca 2012 strana Smer získala 44,41 % odovzdaných hlasov. Predstavovalo to 1 134 280 voličov, ktorí jej prejavili dôveru a vynieslo jej to 83 mandátov v Národnej rade. V histórii slovenských volieb ide skutočne o najvyššie percento dôvery, ktoré nejaká strana vo voľbách dostala. Pre ilustráciu uvádzame výsledky volieb na Slovensku od roku 1993 (podľa Štatistického úradu): - v roku 1994 išlo o stranu HZDS s 34,96 % a 61 mandátov v NRSR. - v roku 1998 - HZDS s 27,00 % a 43 mandárov v NRSR. - v roku 2002 - HZDS s 19,50 % a 36 mandátov v NRSR. - v roku 2006 vyhrala strana Smer s 29,14 % a 50 mandátov v NRSR. - v roku 2010 - Smer s 34,79 % a 62 mandárov v NRSR. Dátum zverejnenia analýzy: 02.04.2012 Naspäť Nahlásiť chybu


No, k tomu valorizačnému mechanizmu, aby som vysvetlil divákom, teraz existuje takzvaná švajčiarska metóda, ktorá bola prijatá v roku 2004, od 1.1.2004. Pred tým sa dôchodky valorizovali takým spôsobom, že obrazne povedané zasadol parlament a strelili nejakú cifru a potom sa zvýšilo o túto cifru nejaké dôchodky. Od 1.1.2004 druhá Dzurindová vláda chcela zaviesť taký systém, aby bol odpolitizovaný, to znamená, aby tam bol nejaký vzorec a ten vzorec bola takzvaná švajčiarska metóda.

Systém , ktorý bol schválený v roku 2004 Ministerstvo práce charakterizovalo: " Dôchodky sa zvyšujú podľa toho, ako rástli ceny aj mzdy v predchádzajúcom roku, takže rast životnej úrovne dôchodcov vo väčšej miere ako do konca roka 2003 kopíruje rast životnej úrovne pracujúcich občanov. Pri zvyšovaní dôchodku sa berú rast cien a rast miezd do úvahy rovnakou mierou. Napríklad ak sa v danom roku zvýšia mzdy o 3 % a inflácia bude 4 %, starobné dôchodky sa v nasledujúci rok zvýšia o 3,5 %: (3 + 4)/2 = 3,5 %. Dôchodky sa v novom systéme každoročne zvyšujú automaticky, a nie na základe rozhodnutia politikov v parlamente, ako to bolo do konca roka 2003." Švajčiarsku metódu Medzinárodná organizácia práce definuje (.pdf): "úprava dávky odráža zvýšenie miezd a cien v rovnakých proporciách."

Systém definuje


A druhý príklad, keď médiá povedali, myslím, že Denník N, samozrejme tradične tu od PS-ka, že no včera sa vyjadril poľský minister zahraničných vecí, že pripravia návrh, ako obísť nehlasovanie Maďarska a Slovenska a Denník N už napísal, že aby bolo obídené Slovensko a Maďarsko a keď si potom pozriete, ešte to tam aj dajú, ešte tam dajú vlastne ten, neviem, či bol na Twitteri alebo na ktorej z tých sietí to bolo uverejnené a napíšu, tam bolo len Maďarsko napísané, ale naše noviny musia dopísať Slovensko.

Denník N nepublikoval článok, ktorý by doplnil vyjadrenie poľského ministra zahraničných vecí Sikorskeho o údajnom obídení Maďarského nehlasovania o Slovensko. Článok s podobnou interpretáciou vyšiel na portáli eReport. Výrok Roberta Kaliňáka hodnotíme ako nepravdivý.

Redakcia Denníka N na náš dopyt potvrdila, že žiaden takýto článok nepublikovala, a ani spätne nezaznamenala jeho vymazanie.

„Nenašli sme text ani minútu, v ktorej by sme v tomto kontexte písali o výroku poľského ministra zahraničných vecí Radosława Sikorského. Prešiel som si to aj s kolegami a nikto taký text/minútu nevydával a teda ani potom nemazal,“ uviedol pre Demagog.sk šéfredaktor Matúš Kostolný.

Článok s titulkom „Poliaci majú podlý a nebezpečný plán, aby Slovensko a Maďarsko nemohli vetovať protiruské sankcie EÚ“ však publikoval portál eReport, ktorý v reakcii na tweet poľského ministra zahraničných vecí Radosława Sikorského interpretoval jeho slová ako snahu obísť veto Slovenska aj Maďarska.

Zdroj: X/sikorskiradek

eReport založil v roku 2020 Fedor Flašík, ktorý stál aj pri vzniku strany SMER-SD.

Podľa iniciatívy konspiratori.sk publikuje eReport klamlivé, nepravdivé a zavádzajúce tvrdenia a konšpirácie a nedodržiava princípy novinárskej etiky.

Portál omediach.com v roku 2022 napísal, že eReport „dáva nekritický priestor hlavne predstaviteľom Smeru, Hlasu, Harabinovej strane, ale aj politickým ambíciám majiteľa - niekdajšieho autora kampaní HZDS či Smeru - Fedora Flašíka“.

publikoval X/sikorskiradek založil stál konspiratori.sk omediach.com


Ale aby som možno vyjadril to, že sme takí trošku iní, tak úplne prvú vec na úplne prvom klube, v ktorom sme sa stretli, asi týždeň po voľbách, kedy sme sa prvýkrát všetci 16 spolu videli, lebo dovtedy sme vlastne, ja som napríklad asi 5 ľudí nikdy dovtedy nestretol. Tak som úplne prvú vec povedal, že ak si naše hnutie bude kandidovať v budúcich voľbách a vy budete chcieť kandidovať na tej kandidátke, tak by som poprosil všetkých aby ste teraz vedeli, že všetci politici, všetci poslanci, budú na samom konci kandidátky, lebo tak je to fér.

Informácie zo stretnutia poslaneckého klubu sa nám z verejných zdrojov overiť nepodarilo.


Doprava. Nič nové za vyše roka minister Počiatek nezahájil (diaľnice a rýchlostné cesty, pozn.).

Nie je pravdou, že počas pôsobenia ministra Počiatka sa nezahájila žiadna diaľnice alebo rýchlostná cesta. Počas ministrovania Počiatka bola zahájená výstavba troch projektov v dĺžke vyše 17 kilometrov. V júni 2012 bola zahájená výstavba II. úseku diaľnice D1 Jánovce - Jablonov. Ide o plný profil diaľnice s dĺžkou 10,525 km. Verejné obstarávanie bolo začaté za vlády I. Radičovej, výberové konanie skončené a projekt podpísaný za druhej vlády R. Fica. V októbri 2012 bola zahájená výstavba obchvatu Žiaru nad Hronom. Ide o polovičný profil rýchlostnej cesty R2 s dĺžkou 5,76 km. Verejné obstarávanie, výberové konanie a podpísanie zmluvy bolo uskutočnené za druhej vlády R. Fica. V marci 2013 bolo zahájené dobudovanie križovatky Beharovce na diaľnici D1. Ide o výstavbu ľavého pásu križovatky o dĺžke 0,76 km. Verejné obstarávanie, výberové konanie a podpísanie zmluvy bolo uskutočnené za druhej vlády R. Fica. V rokoch 2012 a 2013 sa podľa vyššie uvedených údajov začalo s výstavbou minimálne 17,045 km diaľnic a rýchlostných ciest. Dátum zverejnenia analýzy: 25.06.2013 Naspäť Nahlásiť chybu

II. úseku
obchvatu
križovatky


Keď sa pozrieme na ten výrok z hľadiska ministra hospodárstva, ktorý hovorí, že sankcie spôsobujú problémy podnikateľskému sektoru alebo hospodárstvu Slovenskej republiky, tak je to fakt a je to pravda.

Výrok odkazuje na rozhovor ministra hospodárstva Richarda Sulíka pre denník Pravda z decembra 2021, v ktorom okrem iných tém otvoril aj otázku hospodárskych sankcií voči Rusku. Minister označil sankcie za nešťastné a spôsobujúce škody i pre niektorých slovenských exportérov.

V roku 2014 zaviedla Európska únia sankcie proti Rusku, ktoré zakazujú zákaz vývozu a dovozu zbraní, ale aj položiek, ktoré by sa mohli použiť na vojenské účely. Po roku 2014 export tovarov a služieb zo Slovenska do Ruska výrazne klesol . Môžeme teda povedať, že slovenským podnikateľom, ktorí pred rokom 2014 exportovali do Ruska, sankcie spôsobili problémy.

Ministerstvo hospodárstva v odpovedi pre Demagóg.SK uviedlo, že vzájomný obchod medzi Slovenskom a Ruskou federáciou sa od roku 2014 vyznačuje výraznými výkyvmi obchodného obratu. Tie sú spôsobené jednak sankciami a následnými ruskými protiopatreniami, ale aj nestabilitou ruskej meny, či nižšou dôverou slovenských obchodníkov v ruský trh a zhoršenými obchodnými väzbami.

Ministerstvo súhlasí, že sankčný režim medzi EÚ a Ruskom jednoznačne má dopady na slovenských podnikateľov, hoci na celkový vývoj zahraničného obchodu Slovenska nemá zásadný vplyv. Pre veľkú časť tovarov slovenskí podnikatelia totiž našli alternatívne trhy.

Merať sa podľa ministerstva dajú iba priame dopady ruských protiopatrení na vzájomný obchod. Stratu z nevyvezených poľnohospodárskych a potravinárskych tovarov ministerstvo vyčíslilo na približne 8 mil. eur v roku 2014. Najväčší dopad mali sankcie v období rokov 2015-2017, kedy ročná hodnota nerealizovaného exportu dosahovala približne 15,0-17,7 mil. eur ročne. Od roku 2018 sa vzájomný obchod medzi Slovenskom a Ruskom stabilizoval a mierne rastie.

rozhovor zaviedla klesol


Narážam na to, že sestry, s ktorými vedieme niekoľkomesačné diskusie, práve tento týždeň sme došli ku konsenzu aj s ministerstvom práce a sociálnych vecí, akým spôsobom riešiť ich platové požiadavky.

Podľa informácií zverejnených na stránke denníka Hospodárskych novín , Komora zdravotných sestier už tri mesiace rokuje s ministerstvom zdravotníctva o požiadavkách zdravotných sestier. V sobotu 8. októbra 2011 sa uskutočnilo stretnutie regionálnych komôr sestier a pôrodných asistentiek, na ktorom sa zdravotné sestry dohodli o ďalšom postupe v súvislosti s prísľubom ministra zdravotníctva I. Uhliarika o splnení niektorých, najmä mzdových požiadaviek zdravotných sestier. „V prípade potreby bude mať naša podpora výpovediam lekárov aj inú ako morálnu rovinu. Zatiaľ však čakáme, či minister zdravotníctva predloží do legislatívneho procesu zákon, na ktorom sme sa dohodli,“ povedala Lévyová, prezidentka Slovenskej komory sestier a pôrodných asistentiek. Hovorkyňa ministerstva zdravotníctva Katarína Zollerová uviedla nasledovné: „Ministerstvo pripravilo zákon podľa požiadaviek komory sestier. Tie ho následne pripomienkovali a ministerstvo ich pripomienkam vyhovelo.“ Ministerstvo a zdravotné sestry sa dohodli, že hodinová mzda zdravotných sestier by mala byť minimálne 3,50 až 4,50 eur za hodinu. Sestry požadovali taktiež viac času na vzdelávanie, úpravu ich denných a nočných služieb, zmiernenie ich neprimeraného pracovného zaťaženia.

Je zrejmé, že ku konsenzu medzi zdr. sestrami a ministerstvom zdravotníctva už došlo. Ako ďaleko je medzirezortné rokovania ministerstva zdravotníctva a ministerstva sociálnych vecí nevieme overiť.

Hospodárskych novín


Vy ste totiž mali deficit aj v roku 2011. Áno, je to normálne, bol deficit. Lebo zatiaľ v histórii Slovenska bol, len po páde vlády v októbri a na základe situácie na medzinárodných finančných trhoch, Slovensko nebolo prvýkrát v histórii možno od Mečiara schopné financovať seba sa. Nebolo schopné ísť si požičať. Tak rezort financií musel použiť takzvané hotovostné rezervy, ktorými disponuje naša agentúra pre vedenie dlhu.Tieto rezervy sme museli a začal s tým dokonca Mikloš hneď v prvých mesiacoch , museli sme ich dotankovať. Museli sme si požičať na to, aby sme ich dostali na patričnú úroveň. Čiže dve miliardy opticky sú v roku 2012.Ono je to dlh za rok 2011, len dofinancovanie roku 2012.

Je pravdou, že v roku 2011 hospodárila vláda s deficitom, Štatistický úrad uvádza jeho hodnotu 4,8%.

uvádza článku rozhovoru

https://demagog.sk/vyrok/Minulý rok sme potrebovali 8,5 miliardy eur, ale dlhopisy sme predali len za 6,5 miliardy. Chýbajúce dve miliardy sme si požičali z pokladnice. Tento rok sme si tak museli požičať viac, aby sme peniaze do pokladnice vrátili  Čítajte viac: http:/ekonomika.sme.sk/c/6601072/japonci-sa-pytaju-preco-nam-dlh-rastie-aj-v-krize.html#ixzz2RsQ3udh2


Richard Sulík sa nemýlil, pretože hlavným príjemcom exportovaných slovenských produktov je skutočne Európska únia, kam ako uvádza správa Sario smeruje v súčasnosti 82,81 % z celkového podielu slovenského exportu. Tento podiel sa dlhodobo pohybuje na úrovni 82% - 85%, z tohto dôvodu hodnotíme Sulíkov výrok ako pravdivý.

správa informovala dosiahol uviedla smerovalo


No a zdravotníctvo, aj keď to je veľká téma sama o sebe a bude pokračovať. Ale so zvýšeným rozpočtom o 123 mil. €.

Zákon o štátnom rozpočte (pdf.) na rok 2011 uvádza, že na oblasť zdravotníctva bolo vyčlenených 1 401 899 384 eur. Podľa Zákona o štátnom rozpočte na roku 2012 predstavuje vyčlenená suma v tomto roku 1 393 141 147 eur. To znamená, že tohtoročné fiančné prostriedky vyčlenené na zdravotníctvo sú v skutočnosti o 8 758 237 eur nižšie , ako boli v predchádzajúcom roku. Suma 123 miliónov figuruje v súvislosti so zdravotníctvom ako dlh štátnych nemocníc za rok 2011. Nikde však nie je uvedené či vláda túto stratu vykryje nad rámec vyčlenených peňazí. V relácii V politike zas I. Radičová porovnáva navýšenie z rokom 2010. Výrok I. Radičovej hodnotíme ako nepravdivý, keďže z daných údajov vyplýva, že sa zdroje z rozpočtu o túto sumu nenavyšovali.

rozpočte
V politike


My touto reformou zmeníme šesť inštitúcií na jednu inštitúciu, na finančný úrad, do ktorého sa všetko zlúči.

Návrh koncepcie reformy daňovo-odvodového systému, zverejnenej Ministerstvom financií dňa 11. apríla 2011, si môžete prečítať tu (.pdf). Krátke zhrnutie si viete prečítať tu (.doc). V ňom sa píše: "A.Navrhovaná zmena zásadne zjednoduší platenie daní a odvodov – od roku 2013 bude potrebné na platenie daní a odvodov už iba jediné tlačivo. A komunikácia bude už iba s jedným finančným úradom. Súčasný stav: V súčasnosti 6 inštitúcií (daňové úrady, colné úrady, 3 zdravotné poisťovne, Sociálna poisťovňa). Navrhovaný stav: 1 inštitúcia – finančné úrady." Treba však podotknúť, že tieto inštitúcie sa v realite nezlúčia, komunikácia však bude prebiehať iba s jedným z úradov (finančným) namiesto všetkých šiestich.

tu tu


Pani Radičová je sociologička, bývalá premiérka teraz povedala, že na Slovensku je 63 % domácností, ktoré nemajú závislé deti, tzn. buď nemajú deti, alebo ich deti už nie sú nezaopatrené, takže dvom tretinám domácnosti, toto (vládny protiinflačný balík, pozn.) vôbec nepomáha.

3. júna Denník N priniesol rozhovor s profesorkou sociológie Ivetou Radičovou, v ktorom expremiérka povedala, že „zo všetkých domácnosti 63 % domácností je bez závislých deti. Ak prijímam tento balíček ako prorodinný, dve tretiny domácností neriešim v danej situácii inflácie.“ ( 4:06 ). Výrok preto hodnotíme ako pravdivý.

rozhovor


Stretol som ho dokonca pána prezidenta Porošenka v Poľsku vo Westerplatte pri príležitosti osláv konca druhej svetovej vojny...

Premiér hovorí o jeho stretnutí s prezidentom Porošenkom na nedávnych oslavách víťazstva nad fašizmom. Na stránke Úradu vlády sú dostupné fotografie , kde je vidieť Roberta Fica v prítomnosti Petra Porošenka. Výrok hodnotíme ako pravdivý.

fotografie stretol TASR ČTK


Čo sa týka schém pomoci. Viete, už tie predchádzajúce počas druhej vlny boli slabé, pretože sme boli jednou z najslabších krajín v Európskej únii a teraz ešte nespustili ani tú jednu najdôležitejšiu a najpopulárnejšiu schému, teda pomoc podľa poklesu tržieb.

Ministerstvo práce pridalo do Prvej pomoci opatrenie 3B, teda pomoc podľa poklesu tržieb, v nedeľu 12. decembra popoludní, teda vysielaní relácie V politike, kde Erik Tomáš povedal tento výrok. Hodnotíme ho teda ako pravdivý. V nedeľu 12. decembra vyhlásil premiér Heger, že ministerstvo práce, sociálnych vecí a rodiny spúšťa aj opatrenie 3B, podľa ktorého môžu prevádzky zatvorené kvôli pandémii žiadať o štátnu pomoc v prípade, že im klesli tržby o viac ako 40 %. Ministerstvo práce odkladá účinnosť zákona o podpore v čase skrátenej práce, tzv. kurzarbeit, z 1. januára až na 1. marec 2022, aby sa schéma pomoci nemenila uprostred pandémie. Tento zákon navyše ráta s podporou zamestnávateľov, ale nie SZČO. Prvá pomoc podľa poklesu tržieb od 20 %, ktorá platí aj pre SZČO, bude predĺžená až do spustenia trvalého kurzarbeitu. Na webovej stránke Ministerstva práce, sociálnych vecí a rodiny je možné požiadať o „Prvú pomoc zamestnávateľom, zamestnancom a živnostníkom“, ktorá je naviazaná na covid automat.

vyhlásil
odkladá
podľa poklesu tržieb
webovej stránke
naviazaná


Združenie poľnohospodárov Slovenska, ktorí verejne vyjadrili, že proste vedie sa paralelná diskusia (o pláne obnovy, pozn.) bez ich účasti. To isté sa napr. teraz objavilo vrátane budovania cyklotrás, kde cyklokoalícia povedala, že vôbec s nimi neboli tieto veci konzultované.

Slovenskí poľnohospodári vstúpili v októbri 2020 do štrajkovej pohotovosti. Dôvodom bolo o.i. prijímanie podľa nich nekoncepčných rozhodnutí bez diskusie s farmármi a nezahrnutie agropotravinárstva do priorít Plánu obnovy EÚ. Ministerstvo pôdohospodárstva chcelo z tychto peňazí financovať svoje vlastné priority za 2,4 miliardy eur. Do októbrového plánu však nakoniec dostalo len pozemkové úpravy za 36 miliónov. V decembri 2020 Ministerstvo financií zverejnilo detailnejší návrh Plánu obnovy, no agropotravinárstvo v ňom opäť takmer úplne chýbalo. Slovenská poľnohospodárska a potravinárska komora poslala premiérovi Igorovi Matovičovi tretí list s prosbou, aby situáciu v agrosektore riešil. Združenie poľnohospodárov Slovenska však medzi signatármi listu nebolo. V návrhu Plánu obnovy, ktorý rezort financií zverejnil v decembri, chýbala aj podpora cyklodopravy. Združenie Cyklokoalícia uviedlo , že „ aj keď (sme) tejto téme tento rok venovali množstvo úsilia a hodín práce, cyklodoprava z neho žiaľ napokon vypadla.” Neskôr kritizovali „minimálne zapojenie verejnosti” do prípravy Plánu obnovy. Podporil ich aj minister životného prostredia Ján Budaj. Minister dopravy Andrej Doležal napokon vo februári 2021 vyhlásil , že z Plánu obnovy pôjde na podporu cyklodopravy 100 miliónov eur. Tvrdenie Petra Kmeca hodnotíme ako ešte pravdivé.

vstúpili chcelo zverejnilo poslala chýbala uviedlo kritizovali Podporil vyhlásil


Tento vírus (koronavírus, pozn.) je asi 20-krát smrteľnejší ako chrípka.

Koronavírus, ktorý spôsobuje ochorenie Covid-19, je výrazne smrteľnejší ako ako bežná chrípka. Zatiaľ však nevieme spoľahlivo povedať, koľkonásobne. Tvrdenie Richarda Sulíka preto hodnotíme ako neoveriteľné. Svetová zdravotnícka organizácia (WHO) uvádza, že na sezónnu chrípku každoročne zomrie „menej než 1 percento nakazených”. Spoľahlivý údaj o smrtnosti (percente úmrtí z nakazených) na koronavírus ešte nepoznáme, nepoznáme totiž celkový počet nakazených. Číslo sa líši od krajiny ku krajine aj v závislosti od toho, ako masívne testuje. WHO k 3. marcu 2020 (relácia je z 7. marca) uvádzala globálny údaj 3,4 percenta. V polovici februára 2020 zverejnili čínski vedci štúdiu, podľa ktorej bola smrtnosť na koronavírus 2,3 percenta. Hovorkyňa SaS pre Demagóg.SK uviedla, že Richard Sulík „ vychádzal z analýzy dát najrelevantnejších inštitúcií v obore, a to americkej CDC, ktorá má dlhodobé dáta o smrtnosti chrípky, a čínskej CDC, ktorá zodpovedá za monitorovanie epidémie COVID-19 v Číne.” „ Z porovnávacieho grafu týchto dvoch inštitúcií vyplýva, že smrtnosť COVID-19 je - na základe dát, ktoré zatiaľ máme - približne 20-násobná oproti chrípke,” tvrdí Katarína Svrčeková. Aj z tohto grafu - v ktorom môžu byť len aktuálne dostupné čísla založené na poznaní (iba) počtu nakazených, ktorí boli testovaní - však vyplýva, že smrtnosť je koronavírusu je dvadsaťnásobná „len” pri niektorých vekových skupinách. Keďže zatiaľ nepoznáme (lebo nemáme odkiaľ poznať) skutočnú smrtnosť na koronavírus, nevieme povedať, koľkokrát je smrteľnejší ako chrípka. Tvrdenie Richarda Sulíka preto hodnotime ako neoveriteľné.

líši
uvádzala
zverejnili
smrtnosť
porovnávacieho grafu


V Európskej únii sa v posledných rokoch presadila obrovská byrokracia. Je tu aparát 60-tisíc úradníkov ...

Overiť skutočný počet úradníkov pôsobiacich v EÚ je pomerne zložité. A keďže číslo, ktoré uvádza Richard Sulík, nie je uvedené v žiadnych štatistikách týkajúcich sa administratívneho zriadenia EÚ, výrok hodnotíme ako neoveriteľný. Ako uvádza britský think-tank Open Europe , zistiť skutočný počet euroúradníkov je v súčasnosti pomerne zložité, z dôvodu nedostatočnej transparentnosti Európskej únie. Podľa nich v súčasnosti pre EÚ pracuje približne 54 000 úradníkov. Oficiálne štatistiky (z roku 2011, pozn.) uvádzajú počet 55 000 zamestnancov Európskej verejnej služby, ktorá zahŕňa približne 60 európskych inštitúcií. Dátum zverejnenia analýzy: 19.03.2014 Naspäť Nahlásiť chybu

Open Europe
Oficiálne štatistiky


V svojom poslednom článku, ktorý už nemohol dokončiť, Ján Kuciak poukázal na obchodné vzťahy medzi Viliamom Jasaňom a Antonínom Vadalom. V rokoch 1995 až 2010 Jasaň vlastnil súkromnú firmu PRODEST spol s.r.o., ktorú následne naplno prebral jeho syn, Slavomír Jasaň. Ten, v roku 2016 posunul firmu Pietrovi Catroppovi, Antonínovi Vadalovi a Marekovi Švingálovi. Druhé prepojenie medzi Slavomírom Jasaňom a Vadalom sa preukázal u firmy AVJ REAL s.r.o., ktorej štatutárom je Slavomír Jasaň. Na tejto firme majú polovičný podiel dve firmy. Konkrétne ide o firmu CREDIT ROYAL s.r.o., ktorej štatutárom je Antonino Vadala a 50 % podiel vlastní firma už vyššie zmienený PRODEST. Na základe týchto údajov z verejne dostupných zdrojov môžeme potvrdiť, že Viliam Jasaň zdieľal isté firmy spolu aj s Antoninom Vadalom. Vo všetkých prípadoch však šlo o styk medzi synom Viliama Jasaňa a Antonina Vadalu. Výrok hodnotíme ako zavádzanie.

poslednom
PRODEST
AVJ REAL
CREDIT ROYAL


Už máme v pripomienkovom konaní analýzu, ktorá podstatne sprísňuje, sprísňuje podmienky získania, trebárs výsluhových dôchodkov

Analýza sociálneho systému ozbrojených zložiek bola podaná na medzirezortné pripomienkovanie 7. Marca 2011. Obsahuje analýzu historického vývoja a aj súčasného stavu sociálneho zabezpečenia ozbrojených zložiek SR. V tretej časti sa analýza zaoberá možnými úpravami sociálneho zabezpečenia, medzi iným aj zmenou vo výsluhových dôchodkoch. Napríklad analýza navrhuje nárok na zisk odchodného až po 10 rokoch (z pôvodných 5) či nárok na výsluhový dôchodok až po 20 rokoch (z pôvodných 15).